text:
Qui chantent dans Biantondi Kasanda ?
Qui chantent dans Biantondi Kasanda ?
Mbote ndeko
Messager,
Natindeli bandeko ya mbokamosika loyembo oyo "Biantondi Kasanda" ya Dr.Nico Kasanda.
titre ya nzembo oyo elingi koloba nini?
Nalingi nayeba banani basala ebandeli ya nzembo oyo : mongongo ya mwana ya mwasi na mongongo ya mwana mobali.
Nasengi pe na bandeko baloba pe nini basakisi na loyembo oyo.
Elenge mobali atuni elenge mwasi baninga na ye, bakombo atangi ezali Bamusa, Bakabeya, na ba Antoinette, ba Lusamba ...
Kasi mwana mwasi apesi ye eyano na kiluba. Mwana mobali akamwe amoni yango ndenge, bakoyokana te po na nini ye atuni ye na lingala bongo ye apesa ye eyano na kiluba.
Interjection ya mwana mobali oyo "ka ka!... " na elobeli ya na yango, ezali na kiluba to te? Ewuti na ekolo nini?
Mokolo malamu na bandeko nionso.
MANWANA Kitwa
Biantondi , par Nico et l'African-Fiesta
Ndeko Manwana
Namoni motuna na yo pe nasepeli mingi. Ndenge oyebi nalingaka mingi maye etali culture na biso.
Titre « Biantondi Kasanda » ezali na Tshiluba, elingi koloba : « Kasanda nalembi » too « Kasanda nabaye, too elekeli ngai ». Na français : « Kasanda, J’en ai assez. ou je suis dépassé ». Le vrai sens du terme biantondi est "Dépasser".
Dialogue ezali entre muana muasi , peut-être Portas, chanteuse ya African-Fiesta , Rochereau, pe Nico.
Nalingi kobakisa te na African-Fiesta Rochereau ayemba ba nzembo mingi na Tshiluba, ndakisa « Kasala »
Dialogue :
-« Muana muasi oyo, boni ba Musau, na ba Mushiya, na ba Kabeya, na ba Antoinette, na ba Lusamba, na bana basi mosusu oyo bakeyi wapi ? (Rochereau)
-« Tuvua basambakane nabu mu tshisalu mu dinda » elingi koloba : « Tokutanaki na bango na Zando na tongo » (Portas?)
« Oh Boni, ngai nazo loba na yo na lingala, y’ ozo loba na Kiluba, tokoyokana ndenge nini »? (Rochereau)
« Ntshi mumanya bianyi lingala to » mais la formulation exacte serait "Ntshena mumanya bianyi lingala to". Elingi koloba : Nayebi na ngai lingala te (Portas)
Ka ka ka ka (Rochereau)
« Ushima » . C’est-à-dire Okosi (Nico)
Eh biantondi ee yo yo yo biantondi Kasanda. Chantée par Rochereau, Portas et Nico
« Biakutondi binganyi ?“ (Portas) Nini ango elekeli yo ?
Ka ka, malu eu se nga Kasandasa se (Nico) Makambo oyo eza ya Kasanda.
Traduit par Messager
Oyo amoni te na traduire mabe akoki kobakisa
.


c: text/html

text:
L’orchestre Eboko Ley, de Barumbu
L’orchestre Eboko Ley
Nous avons le plaisir de vous présenter une rareté de l’orchestre Eboko Ley (orhographe à vérifier) intitulée : Botiaki Tembe dénichées parmi les chansons obtenues auprès de Kiku.
Cette formation de la zone de Barumbu des années 70 dans laquelle avaient évolué le soliste Haladji et le chanteur Opicho passe pour une pépinière de l’orchestre Empire Bakuba.
Nous attendons des précisions des mélomanes de Barumbu sur l’histoire de cette formation musicale.
Botiaki tembe, par l'orchestre Eboko Ley
Messager
.
En tout cas un vrai débat sur Eboko Ley.
Mingi bazali koloba sur orchestre wana Eboko Ley. Bazali na ba point misusu, mais fondation ya Eboko Ley yango té. Kombo wana ewuti wapi boyebi té.
Orchestre ebandi na initiative ya Vieux Nzilay Sancho. Et surnom ya Sancha ngai moto napesaki yé nom ya Sancho. Na période wana, film ya Fernando Sancho le mexicain ezalaki ko sala succé na kin. Vieux wana apesaki ngai kombo ya petit Ndro. Bokoyoka na face mosusu ya chanson oyo bokoyoka ba buaka ngai na kombo ya petit Ndro.
Ba premières répétitions ya Eboko Ley ebandaki na Mbomu nr. 11 epayi ya ba vieux Sancho. Vieux Sancho azali en vie et na même parecelle jusqu´aujourd´hui.
Ba premiers musiciens ezalaki Alhadji Baba Ndundu, Mayo-Myila, un ami d´enfance, Ferry Maku. Ndundu ou Alhadji Baba et Mayo Mayila bazalaki ko habité na rue Usoke face-face na Mbomu.
Nom Eboko, Vieux Nzilay Sancho de son vrai nom Nzila Joseph azui yango à partir ya nom ya équipe moko ya footboll esalamaki na quartier citas (cazamar) Kombo ya equipe yango Olario Eboko. Kolo ya equipe yango ezalaki vieux Deo.
Tango Ferry Mako akeyi kosala enregistyrement ya chanson Mobangu avec Manguana et quelques musicien ya OK-jazz esepelisaki ba masta té. Nakoloba na bino que accompagnateur ya chanson Mobangu ezalaki lisusu Mayo-Mayila té mais Kinalo, ba souffleurs esalaki ya Ok-jazz. Kinalo azali na Angola et c’est un ami et akoma producteur et puis azali ko travaillé na RNA (radio national d´Angola)
Bakomaki ko repeté na rue Mayenge après. Après un moment bakomi ko répéter na Kabalo ou Baraka na coin croisement avenue Belgica.
Opisho, Buing et les autres baye kokota tango Eboko ekomi na Mayenge, même rue na Tambu Mwanza Mirage et son gd frere Ya Kitsé.
Et après moment moko boyé Alhadji baba Ndundu alongué akeyi na orchestre Sensationel et kuna babeti na Doris Ebuya, Likinga.
Wana nabakisi kaka un peu sur l´histoire ya Eboko ley.
Tango tokomi na ba année 73, ngai nakoti na ngai na makambo ya politique ya pays na ngai Angola et l´anné 1974 na abonndonné la RDC pour toujours.
Angolais

robotstxt: allowed

filter: keep


text:
Voice Of Congo vous présente ce reportage de Bishop Élysée qui réagit sur l’arrestation de Sans Rival et des autres combattants d’afrique du Sud, l’affaire Kamerhe-Wivine, et interpelle John Numbi et Moise Katumbi…Suivez
4 comments
-
YO PENZA MOTU NA YO ESAKA BIEN , luka psycologue TO MEDECIN
-
TU EST MALADE, luka medecin, nani wana penza akenda nna eglise na yo?
IL FAUT AZALA KAKA NETI YO , OU BIEN NDEKO NA YO.
BOZO SALA KI KULUNA NA AFRIQUE DU SUD, EBONGO BA LIMBISA BINO?
-
CombatTANT Jamais akoki koloba ndenge yo olobi wana , oh bofanda bAyokana.. po na nini okendeki
KIn na Concertations te…… TIKA BA COMBATTANTS SOKI KOKUFA BAKUFA BRAVE !!!!!!! QUE
OSENGELA BANGO BOLIMBISI EPAYI YA BATU OYO KANAMBE ATINDI PO BABOMA COMBAT
-
KABILA WC AZALI NA DECISION ABOMA FRANCIS KALOMBO PUISQUE YE ALOBA NA RADIO LISOLO QUE
BA COMBATTANTS BA SE PREPARER MAKASI NABA ELECTION 2016 , PUISQUE KABILA AKO SE PRESENTER TE, BA MOTS WANA FRANCIS KALOMBO ALOBA ESEPELISA KANAMBE TE, ALORS FRANCIS K.
SALA KEBA, BA RUANDAIS BAZALI NA MAWA TE.


text:
ELOBELI TITRE YA EZIPELI | MPO NA NINI KOZALA SEMBO?
Bosembo ememelaka moto matomba
“Tondimi ya solo ete tozali na lisosoli ya sembo, mpo tolingi kozala sembo na makambo nyonso.”
Na Biblia, liloba ya Grɛki oyo na bantango mosusu ebongolamaka na “bosembo” elimbolaka “eloko moko oyo ezali mpenza malamu.” Ekoki mpe kolimbola ezaleli moko oyo esepelisaka bato.
Bakristo bazwaka na lisɛki te maloba oyo ntoma Paulo akomaki na litambwisi ya elimo ya Nzambe: “Tolingi kozala sembo na makambo nyonso.” Yango esɛngi nini?
KOBUNDISA BOMOTO NA BISO YA KATI
Bato mingi bamitalaka na talatala ntɔngɔ nyonso liboso bábima. Mpo na nini? Mpo balingaka komonana malamu na miso ya bato. Kasi ezali na eloko moko oyo ezali na ntina mingi koleka kobongisa nsuki to kolata bilamba ya kitoko. Kutu, bomoto na biso ya kati ekoki kobakisa to kokitisa kitoko na biso ya libándá.
Liloba ya Nzambe emonisi polele ete tobendamaka na mposa ya kosala mabe. Ebandeli 8:21, elobi boye: “Motema ya moto ezali mabe banda bolenge na ye.” Na yango, mpo na kozala sembo, tosengeli kobundisa mposa ya kosala masumu oyo tobotamaka na yango. Ntoma Paulo alobelaki bitumba oyo ye moko azalaki kobunda na lisumu; alobaki boye: “Nasepelaka mpenza na mobeko ya Nzambe, kasi nazali komona na binama na ngai mobeko mosusu oyo ezali kobunda etumba na mobeko ya makanisi na ngai mpe oyo ezali komema ngai mokangami epai ya mobeko ya lisumu oyo ezali na binama na ngai.”
Na ndakisa, ntango motema na biso ezali kotinda biso tósala mabe mpe tozali na mposa makasi ya kosala makambo ya kozanga bosembo, esɛngi kaka te tókóma moombo ya bamposa ya motema na biso. Tozali kaka na likoki ya kopona. Soki toponi kobwaka makanisi mabe, tokoki kotikala sembo ata soki bato oyo tofandi na bango bazangi bosembo.
NDENGE YA KOLONGA ETUMBA YANGO
Mpo na kozala sembo, tosengeli kolanda batoli oyo etali bizaleli malamu. Kasi, likambo ya mawa, na esika bákanisa batoli oyo etali bizaleli malamu, bato mingi basalaka makambo ndenge balingi. Yango wana, bamilongisaka na makambo ya kozanga bosembo oyo eyokani na bamposa na bango. Buku moko (The [Honest] Truth About Dishonesty) elobeli yango boye: “Mingimingi, bato bakosaka na nivo oyo ekosala ete bámonana ete bazali kaka sembo.” Ezali nde na batoli oyo tokoki kotyela motema, oyo ekoki kosalisa biso tóyeba soki ezali na makambo ya kozanga bosembo oyo ekoki kondimama to te? Likambo ya esengo, batoli yango ezali.
Bamilio ya bato na mokili mobimba bamoni ete Biblia ezali mpenza na batoli yango. Batoli oyo ezali na Biblia eleki batoli mosusu nyonso. (Nzembo 19:7) Na ndakisa, esalisaka na makambo etali libota, mosala, bizaleli malamu mpe makambo ya Nzambe. Biblia esilaka ngala te. Mibeko mpe batoli na yango etali bato ya ndenge nyonso, ata soki bazali bato ya bikólo nini, mindɛlɛ to baindo. Soki tozali kotánga Biblia mpe kokanisa makambo yango na mozindo, tosaleli batoli na yango, tokomesanisa motema na biso na makambo ya bosembo.
Ata bongo, bitumba mpo na kolonga makambo ya kozanga bosembo ezali makasi koleka kozwa boyebi ya solosolo ya Biblia. Kutu, tofandi na mokili oyo etondi na bizaleli mabe mpe ezali kotya biso mbamba tólanda bizaleli na yango. Yango wana tosengeli kobondelaka Nzambe asalisa biso. (Bafilipi 4:6, 7, 13) Soki tosali bongo, tokozala na mpiko ya kokangama na oyo ezali malamu mpe kozala sembo na makambo nyonso.
MATOMBA OYO BOSEMBO EBIMISAKA
Hitoshi, oyo tolobelaki na lisolo ya ebandeli, azwaki litomba ndenge ayebanaki lokola moto oyo asalaka mosala na bosembo. Lelo asalaka epai ya patrɔ moko oyo asepelaka na bosembo na ye. Hitoshi alobi boye: “Nasepelaka ndenge nazwaki mosala mosusu oyo esalisaka ngai nazala na lisosoli ya pɛto.”
Bato mosusu mpe bamoni ete ezali bongo. Tózwa mwa bandakisa ya baoyo bazwaki matomba mpo basalelaki toli ya Biblia oyo esɛngi “kozala sembo na makambo nyonso.”
Lisosoli ya pɛto
“Nakataki kelasi ntango nazalaki na mbula 13 mpo nasala na miyibi. Yango wana, mbongo mingi oyo nazalaki na yango (95%) nazwaki yango na kozanga bosembo. Na nsima, nabalaki mpe ngai ná mobali na ngai tokómaki koyekola Biblia na Batatoli ya Yehova. Toyekolaki ete Yehova * Nzambe ayinaka makambo ya kozanga bosembo, yango wana tozwaki ekateli ya kobongola bomoi na biso. Tozwaki batisimo na 1990 mpe tokómaki Batatoli ya Yehova.”
—Masese 6:16-19.
“Na kala, ndako na ngai etondaki na biloko ya kimoyibi, kasi sikoyo ezalaka lisusu na biloko yango te mpe yango esalaka ete lisosoli na ngai etungisama te. Soki nakanisi bambula mingi wana ya kozanga bosembo, napesaka Yehova mersi mpo na motema mawa monene na ye. Nasepelaka mpenza ntango nalalaka na likanisi ete Yehova asepelaka na ngai.”
—Cheryl, Irlande.
“Ntango patrɔ na ngai ayebaki ete naboyaki kanyaka oyo kiliya moko alingaki kopesa ngai, alobaki na ngai boye: ‘Nzambe na yo akómisi yo moto ya kotyela motema mpenza! Ezali mpenza lipamboli kozala na yo na kompanyi na biso.’ Kozala sembo na makambo nyonso esalisaka ngai nazala na lisosoli ya pɛto na miso ya Yehova Nzambe. Esalisaka ngai mpe nasalisa libota na ngai mpe bato mosusu bázala mpe bongo.”
—Sonny, Hong Kong.
Kimya na makanisi
“Nazali mokambi-molandi na banki moko ya monene. Na mosala yango, kokóma na mbongo mingi ezali na ntina koleka kozala sembo. Likanisi oyo bato mingi bazalaka na yango ezali ete ‘mabe ezali wapi na kozanga mwa bosembo soki ekosala ete okóma mozwi mpe ekotombola ekonomi?’ Kasi kozala sembo epesaka ngai kimya na makanisi. Nazali na ekateli ya kotikala sembo mpe kondima likambo nyonso oyo ekoki kokómela ngai. Bapatrɔ na ngai bayebi ete nakokosa bango te mpe nakoki kokosa te mpo na bango.”
—Tom, États-Unis.
Kopesa nzoto kilo
“Mokonzi na ngai ya mosala alobaki nakosa mpo na mwa biloko oyo ebungaki na mosala kasi naboyaki. Nsukansuka ntango miyibi bayebanaki, patrɔ na ngai apesaki ngai mersi mpo na bosembo na ngai. Esɛngaka mpiko mpo na kozala sembo na mokili oyo ezangi bosembo. Kasi na nsuka, bato bakotyela biso motema mpe bakopesa biso kilo.”
—Kaori, Japon.
Lisosoli ya pɛto, kimya na makanisi mpe kopesa nzoto kilo ezali mbano oyo emonisi ete bosembo ememelaka mpenza moto matomba. Ondimi yango?
^ par. 18 Yehova ezali nkombo ya Nzambe na Biblia.
Makambo mosusu
LAMUKÁ!
Bizaleli malamu oyo esilaka ngala te—Bosembo
Raquel alingaki kozwa mbongo soki andimaka kanyaka, kasi amoni ete azwi eloko moko ya valɛrɛ mingi koleka ndenge aboyaki kanyaka.
NSANGO MALAMU OYO EUTI NA NZAMBE!
Ndenge nini mitinda ya Biblia esalisaka biso?
Yesu amonisaki ntina oyo tozali na mposa ya litambwisi mpe alobelaki mitinda mibale ya Biblia oyo eleki minene.


text:
E. Kandolo répond aux questions de Mituna et Scott Ungina
Ndeko Scott Ungina,
Nazongiseli yo matondo na ba commentaires osali mpe nameki koyanola na motuna na yo sur Arthur Pinzi.
Arthur Pinzi azali mu Yombe mpe abotami na ville ya Boma, na district ya Bas-Congo, na mokolo mua 22 mars 1922. Atangi ba kelasi na ye epayi ya ba Frères des écoles chrétiennes na colonie scolaire ya Boma tee na kino asilisi mpe azui diplôme na ye ya école moyenne na 1938. Abandi carrière na administration publique na même année, 1938, mpe akomi na suka ya grade mutu moindo akokaki ko aspirer : Commis. Bongo, akomakii Commis na service ya géologie ya Congo belge. Asali bongo dix-huit ans de carrière na administration publique coloniale.
Na avril 1954, aponami Président ya Association du Personnel Indigène de la Colonie (A.P.I.C.)
Na 1955, Président ya Amicale libérale ya Congo belge (Cercle libéral ya Léopoldville). Yango ezalaki lier na parti libéral belge. Vice-Président ya Association des Amis des écoles laïques.
Na septembre 1956, azali kati na délégation ya ba notables Congolais oyo baponami mpo ko visiter Belgique.
Na mokolo mua 8 décembre 1957, na ba élections communales ya Léopoldville, en tant que candidat ya A.BA.KO., aponami Bourgmestre ya Kalamu mpe confirmer na arrêté n° 11/582 ya 22 décembre 1957.
Na août 1958, akeyi na exposition universelle ya Bruxelles.
Na 1958 azalai kati na seize personnes oyo ba signer pétition na Pétillon, Ministre du Congo Belge et du Ruanda-Urundi.
Na mokolo mua 12 janvier 1959, akangemi na Léopoldville mpo na ba troubles esalemaki na commune na ye ya Kalamu. Mobulu ebandaki na The Young Men's Christian Association (Y.M.C.A.) tango ba autorités ba annulaki manifestation publique ya A.BA.KO. Mpe na lolenge oyo azuaki initiative na moninga na ye Bourgmestre ya Ngiri Ngiri, Gaston Diomi, ya kotindela roi Baudoin 1er télégramme na maye masalemaki. Pinzi na Diomi babengisaki ba avocats belges oyo mpo na défense na bango : ba Maîtres Jules Chômé, Jean Terfuve na Jules Wolff. Kasi, moyen bango ba défendre bango ezalaki te mpo ba autorités coloniales basalaki nionso mpo na ko compliquer ba avocats oyo.
Na mai 1960, A.BA.KO. esengi na ye a présenter candidature na ye na Congo-Central mpe aponami Député national. Atiki ebonga na ye ya Bourgmestre ya Kalamu.
Na juillet 1960 a déposer motion ya kosenga bolimbisi na ba violences esalemelaki mindele na Congo mpe asengaki vote ya mokano mozali kolakisa ba regrets na nionso ekomelaki ba étrangers na Congo, sima ya lipanda.
Na Octobre 1960, akeyi na Bonne, na République Fédérale ya Allemagne, esika a participer na séminaire africain esalemaki kuna na likanisi ya bakonzi ya Allemagne..
Na 1961, aponami Ministre provincial ya Congo-central.
Wuta 1er Août 1961 tee na 20 mai 1962, Ministre ya finances. Ye azalaki forcer na démission sima ya débat makasi esalemaki na Parlement, na Chambre des Représentants, Pinzi apesaki démission na ye na Premier Ministre Cyrile Adoula mpe ye andimi yango na mokolo mua 20 mai 1962. Nionso oyo ewutaki na ba pointes d'ivoire saisies na ba services ya douane ya port ya Matadi. Yango etiamaki na ba entrepôts ya port. Douane ezali moko ya ba services ezali kati na ministère ya finances. Ye, asalaki mbemba ya koteka ba pointes ya ivoire wana na profit na ye. Avant wana, akueyelaki lisusu likambo ya ba fasses quittances asalisaki na kombo ya ministère ya finances oyo babandaki kofundela ye que abandaki kobendela na yango mbongo illégalement.
Na 1962 asali parti politique na kombo ya Rassemblement Progressiste Congolais.
Wuta 1964 tee na 1966, atindami na Abidjan na qualité ya Chargé d’affaires.
Kobanda 1966 tee na 1968, ambassadeur extraordinaire mpe plénipotentiaire ya R.D.Congo na Madrid. Suite na froid diplomatique ekotaki na enlèvement ya Moïse Tshombe, ba relations diplomatiques na Espagne ebebaki mua moke. Na yango, R.D.C. na Espagne ebengisaki ba ambassadeurs na bango mpo na consultation. Yango nde Pinzi azongaki na octobre 1967, na Kinshasa. Na janvier 1968 atindami comme ambassadeur extraordinaire mpe plénipotentiaire ya liboso ya R.D.Congo na Monrovia. Awe en poste na Monrovia, na 1970.
Pinzi azali na ouverture na batu ebele mpe na ba leaders politiques mpe syndicaux ya ndenge na ndenge. Azalaki proche na Lumumba wuta 1955 na Amical Libéral mpe A.P.I.C. Membre ya A.BA.KO. wuta na ebandeli. Mu Yombe lokola Président Kasa Vubu, ami syndical na Cyrille Adoula mpe confrère na kati ya franc maçonnerie ya Congo-Léopoldville. Azalaki lisusu en bon terme na Mobutu, oyo ayebaka wuta Lumumba mpe na Damien Kandolo, vice-Président na ye na A.P.I.C.
Abunda mpo na libre circulation ya batu na butu entre 21 h. ya butu na 4 h. ya tongo. Abunda lisusu mpo na respect ya ba droits de l’homme.
Mpo na kosukisa, nakobakisa que camp Pinzi oyo ezali na Yolo-Sud, na Kalamu, ebandaki kobengama camp Baudouin 1er. Ezui kombo ya Pinzi sima ya lipanda.
Patriotiquement,
Emmanuel Kandolo
------------------------------------------------------------------------------------------------------------------------
Ndeko Mituna,
Natngi mituna mia yo mpe nameki kozongisa biyano na bolandi yango.
DIOMI GASTON
Ndeko Mituna : Ba vieux Diogas na Pinzi est-ce que bazalaki ba originaires ya Bandundu (Kwango) to bazalaki ya Bas-Congo, puisque natangaki na commentaire moko que bazalaki entre MNC na Abako, puis vieux Kasa aloba na bango suite na comportement wana : Ne vous justifiez pas vous êtes assez grands.
Emmanuel Kandolo : Gaston Diomi na Arthur Pinzi bazali batu ya Bas-Congo. Soki bango mibale bazalaki na ba liens na M.N.C. ezali mpo ba luttaki ensemble na ba futures leader ya M.N.C.
Na janvier 1958, Gaston Diomi, Patrice Lumumba, Arthur Pinzi, Joseph Ileo, Joseph Ngalula, etc. ba signaki pétition na Ministre Pétillion mpo na kolobela absence ya ba Congolais na groupe de travail mpo na étude ya problème politique na Congo belge.
Diomi akendaka na Accra, na Ghana, na Conférence panafricaine esalemaka kuna wuta 6 tee na 13 décembre 1958. Akendaki kuna na Patrice Lumumba mpe na Joseph Ngalula.
Pinzi ayebanaka na Lumumba wuta Association du personnel indigène du Congo (A.P.I.C.) section africaine ya Cercle de Léopoldville na 1954.
Tobosana te que A.BA.KO. ezalaki naino Association culturelle, yambo ekoma parti politique. Batu misusu babandaki ko considérer ba amitiés na batu ya ekolo mosusu neti impossible…pendant que ezali naturel batu bazala baninga sans pour autant ba partager ba convictions politiques moko ou encore bakoki kozala d’accord na makambo misusu sans pour autant bazala kaka na mouvement politique moko.
Ndeko Mituna : Ya mibale namoni on dirait vieux Kasavubu abanda makambo na ye ya ko révoquer baninga banda kala puis amemi ezaleli wana na gouvernement central.
Emmanuel Kandolo : Na ba grandes etapes ya Histoire ya Abako mpe na ya Congo, emonana malamu que Président Kasa Vubu azalaki souvent na attitude dictatoriale oyo ezali na ba conséquences minene tee na lelo oyo : Politique ya chaise vide na Table ronde politique ya Bruxelles, refus ya ko ouvrir A.BA.KO. na bikolo bisusu mpo yango ekomaki parti politique, révocation ya Patrice Lumumba, révocation ya Moïse Tshombe.
Ndeko Mituna : Ya misatu entre vieux Kasam na Général Mobutu nani alakisaki moninga ba comportement ya ki DICTATEUR, puisque déjà avant independance na kati ya ABAKO vieux Ksa alakisaki ba dérives dictatoriales, peut-être le 24 novembre 1965 ezali date oyo élève azuaki diplôme d’état ya ki dictateur.
Emmanuel Kandolo : Colonel Mobutu azalaki na besoin ya kokota kelasi epayi ya Président Kasa Vubu te mpo akoma dictateur. Kobosana te que ye, Colonel Mobutu, asalaka coup d’Etat militaire ya liboso na Afrique, na mokolo mua 14 septembre 1960. Sima, atiki Président Kasa Vubu a continuer ko diriger Congo. En réalité, wuta 1960, Colonel Mobutu azalaka militaire mpe politicien. Atiaka gouvernement na ye ebengamaka Collège des Commissaires généraux wuta septembre 1960 tee na février 1961.
Président Kasa Vubu mpe azalaki kaka intéresser na pouvoir personnel na ye. Azalaki très confortable na batu ya Groupe de Binza (soki otangi ba commentaires ya 25 juillet 2009, na titre ya : Réplique d’Emmanuel Kandolo a Papapoto). Nalobi boye mpo ye moko alakisaki volonter ya ko torpiller processus démocratique na révocation ya Lumumba, na 1960 mpe na oyo ya Tshombe na 1965. Nionso oyo contre avis ya Parlement. Na ba cas nionso mibale, Général Mobutu a saisir occasion ya kosala coup d’Etat militaire.
Patriotiquement,
Emmanuel Kandolo
……………………………………………………………………………………………………………………………………………………
Ndeko Serge,
Mua patience, lobi nde nayanoli na mituna mia yo.
Patriotiquement,
Emmanuel Kandolo


text:
MOKAPO YA ZOMI NA MOTOBA
Poná kosambela Nzambe
1, 2. Motuna nini osengeli komituna, mpe mpo na nini ezali na ntina?
NA BOYEKOLI na yo ya Biblia, omoni ete bato mingi oyo balobaka ete basambelaka Nzambe bateyaka to basalaka nde makambo oyo Nzambe ayinaka. (2 Bakorinti 6:17) Yango wana Yehova asɛngi biso tóbima na mangomba ya lokuta, “Babilone Monene.” (Emoniseli 18:2, 4) Okosala nini? Mokomoko na biso asengeli kopona, mpe komituna boye: ‘Nalingi kosambela Nzambe na ndenge oyo ye moko alingi, to nalingi kosambela ye kaka na ndenge namesaná?’
2 Soki osí otiki lingomba moko ya lokuta to oyebisi bango ete olongwe, osali malamu. Kasi, na kati ya motema na yo ekoki kozala na makambo mpe bafɛti mosusu ya mangomba ya lokuta oyo olingaka kaka. Tólobela makambo mpe bafɛti mosusu na kati na yango mpe tótala ntina oyo ebongi kotalela yango ndenge Yehova atalelaka yango.
BIKEKO MPE KOSAMBELA BANKƆKƆ
3. (a) Mpo na nini bato mosusu bakoki komona ete ezali mpasi bátika kosalela bikeko na losambo? (b) Biblia elobi nini mpo na likambo etali kosalela bikeko mpo na kosambela Nzambe?
3 Bato mosusu bamesaná kosalela bikeko to basalá esika moko na ndako na bango mpo na kosambela Nzambe. Soki yo mpe osalaka bongo, okoki koyoka mabe to kutu komona ete okokoka te kosambela Nzambe soki biloko yango ezali te. Kasi kobosana te, Yehova alakisi biso ndenge ya kosambela ye. Mpe Biblia eyebisi biso polele ete Yehova aboyi tósalelaka bikeko na losambo na biso.
4. (a) Mpo na nini tosengeli kosambela bankɔkɔ te? (b) Mpo na nini Yehova ayebisaki basaleli na ye bámeka te kosolola na bato oyo bakufá?
4 Bato mosusu balekisaka ntango ebele mpe bamipesaka mpo na koluka kosepelisa bankɔkɔ na bango oyo bakufá. Ntango mosusu kutu basambelaka bango. Kasi, toyekolaki ete bato oyo bakufá bakoki kosalisa biso te, kosala biso mabe mpe te. Bazali na bomoi na esika mosusu te. Kutu, ezali mpenza mabe koluka kosolola na bango mpo nsango nyonso oyo emonani lokola euti epai ya ndeko moko oyo akufá, eutaka nde epai ya bademo. Yango wana, Yehova ayebisaki Bayisraele bámeka te kosolola na bato oyo bakufá to komikɔtisa na misala ya bademo.
5. Nini ekoki kosalisa yo otika kosalela bikeko mpo na kosambela Nzambe mpe otika kosambela bankɔkɔ?
5 Nini ekoki kosalisa yo otika kosalela bikeko mpo na kosambela Nzambe to otika kosambela bankɔkɔ? Osengeli kotánga Biblia mpe kotala malamumalamu ndenge Yehova atalelaka makambo yango. Ezali ‘eloko oyo ayini,’ to bosɔtɔ. (Kolimbola Mibeko 27:15) Bondeláká Yehova mikolo nyonso asalisa yo okóma komona biloko wana ndenge ye amonaka yango mpe asalisa yo lisusu osambela ye na ndenge oyo alingi. (Yisaya 55:9) Zalá na kondima ete Yehova akopesa yo makasi oyo esengeli mpo olongola na bomoi na yo eloko nyonso oyo eyokani na losambo ya lokuta.
TOSENGELI KOSALAKA FƐTI YA NOELE?
6. Mpo na nini baponaki mokolo ya 25/12 ezala mokolo ya mbotama ya Yesu?
6 Na mokili mobimba, fɛti ya Noele ezali moko ya bafɛti oyo bato mingi basalaka, mpe bato mingi bakanisaka ete ezali fɛti ya mbotama ya Yesu. Nzokande, fɛti ya Noele ezali na boyokani na losambo ya lokuta. Buku moko emonisi ete bapakano ya Roma bazalaki kosala fɛti ya mbotama ya moi mokolo ya 25/12. Bakonzi ya mangomba balingaki ete bapakano ebele bákóma bakristo, yango wana bamonaki malamu bábanda kosala fɛti ya mbotama ya Yesu na mokolo ya 25/12, nzokande Yesu abotamaki mokolo yango te. (Luka 2:8-12) Bayekoli ya Yesu bazalaki kosala fɛti ya Noele te. Buku moko (Sacred Origins of Profound Things) emonisi ete na boumeli ya mbula 200 nsima ya mbotama ya Yesu, “moto moko te ayebaki mokolo Yesu abotamaki mpe bato mingi bazalaki kokipe yango te.” Bato bakómaki kosala fɛti ya Noele bambula ebele mpenza nsima ya ntango oyo Yesu azalaki na mabele.
7. Mpo na nini bakristo ya solo basalaka fɛti ya Noele te?
7 Bato mingi bayebi ete fɛti ya Noele mpe makambo oyo basalaka mokolo yango, na ndakisa kolya ná komɛla mpe kokabelana biloko, eutá na bapakano. Na ndakisa, na Angleterre mpe na mikili mosusu na Amerika, na ntango moko boye bapekisaki bato kosala fɛti ya Noele mpo eutá na bapakano. Moto nyonso oyo asali fɛti yango azalaki kozwa etumbu. Kasi, nsukansuka bato bazongelaki kosala fɛti ya Noele. Mpo na nini bakristo ya solo basalaka fɛti ya Noele te? Mpo balingaka kosepelisa Nzambe na makambo nyonso oyo basalaka.
TOSENGELI KOSALAKA FƐTI YA ANIVƐRSƐRƐ YA MBOTAMA?
8, 9. Mpo na nini bakristo ya liboso bazalaki kosala bafɛti ya mbotama te?
8 Fɛti mosusu oyo bato mingi basalaka ezali anivɛrsɛrɛ ya mbotama na bango. Bakristo basengeli kosalaka fɛti ya anivɛrsɛrɛ ya mbotama? Bafɛti ya anivɛrsɛrɛ ya mbotama oyo Biblia elobeli ezalaki ya bato oyo bazalaki kosambela Yehova te. (Ebandeli 40:20; Marko 6:21) Bazalaki kosala fɛti yango mpo na kokumisa banzambe ya lokuta. Yango wana bakristo ya liboso “bazalaki komona ete kosala fɛti ya anivɛrsɛrɛ ya mbotama ya moto ezali momeseno ya bapakano.”
9 Kala, bato ya Roma ná bato ya Grɛsi bazalaki kokanisa ete ntango moto azali kobotama, elimo moko ezalaka wana mpe elimo yango ekobatela moto yango bomoi mobimba. Buku moko (The Lore of Birthdays) elobi boye: “Elimo yango ezalaki na boyokani moko ya molili na nzambe oyo, na mokolo ya fɛti ya mbotama na ye, moto yango abotami.”
10. Lelo oyo, mpo na nini bakristo basengeli kosala bafɛti ya anivɛrsɛrɛ ya mbotama te?
10 Okanisi ete Yehova andimaka bafɛti oyo eyokani na mangomba ya lokuta? (Yisaya 65:11, 12) Te, andimaka yango te. Yango wana, tosalaka bafɛti ya mbotama te to bafɛti mosusu oyo eyokani na mangomba ya lokuta.
EZALI MPENZA NA NTINA KOLANDELA YANGO?
11. Mpo na nini bato mosusu basalaka bafɛti? Eloko nini osengeli koluka libosoliboso?
11 Bato mosusu bayebi ete fɛti ya Noele mpe bafɛti mosusu eutá na bapakano, kasi basalaka yango kaka. Bamonaka ete bafɛti yango ezali kaka mokolo moko ya malamu ya kolekisa ntango na bandeko na bango. Yo mpe omonaka bongo? Ezali mabe te kolekisa ntango na bandeko na yo. Yehova moto asalaki libota, mpe alingi ete tóyokanaka malamu na bandeko na biso. (Baefese 3:14, 15) Kasi, tosengeli koluka kozala na boyokani malamu na Yehova na esika ya kosala bafɛti ya mangomba ya lokuta mpo na koluka kosepelisa nde bandeko na biso. Yango wana ntoma Paulo alobaki: “Bókoba koluka koyeba malamu mpenza eloko oyo ekoki kondimama na Nkolo.”
12. Nini esalaka ete Nzambe andima fɛti moko boye te?
12 Bato mingi bamonaka ete kolandela esika fɛti moko eutá ezali na ntina te; kasi Yehova amonaka ete ezali na ntina. Andimaka te bafɛti oyo eutá na losambo ya lokuta, oyo ekumisaka bato to bilembo ya ekólo. Na ndakisa, bato ya Ezipito bazalaki kosala bafɛti ebele mpo na banzambe na bango ya lokuta. Ntango Bayisraele babimaki na Ezipito, basalaki fɛti moko oyo bato ya Ezipito bazalaki kosala mpe babengaki yango “fɛti mpo na Yehova.” Kasi Yehova apesaki bango etumbu mpo na yango. (Kobima 32:2-10) Ndenge mosakoli Yisaya alobaki, tosengeli ‘kosimba eloko moko ya mbindo te.’
YEBISÁKÁ BATO MAKAMBO YANGO NA BOBOTO
13. Mituna nini okoki kozala na yango ntango ozwi ekateli ya kotika kosala bafɛti?
13 Ntango ozwi ekateli ya kotika kosala bafɛti, okoki kozala na mituna mingi. Na ndakisa: ‘Nakosala nini soki baninga ya mosala batuni ngai ntina oyo naboyi kosala fɛti ya Noele na bango? Nakosala nini soki moto akabeli ngai eloko mokolo ya Noele? Nakosala nini soki molongani na ngai alingi tósala bafɛti yango? Ndenge nini nakoki kosalisa bana na ngai bázala na mawa te mpo tosalaka te fɛti moko boye to fɛti ya anivɛrsɛrɛ ya mbotama na bango?’
14, 15. Okoki kosala nini soki moto alobi na yo bonɛ fɛti to akabeli yo eloko?
14 Tosengeli kosalela mayele ya bomoto ntango tozali kopona nini tokoloba mpe nini tokosala soki likambo moko ebimi. Na ndakisa, soki moto atombeli yo to alobi na yo bonɛ fɛti, koboya koyanola te. Okoki kaka koloba “matɔndi” to “mersi.” Kasi soki moto alingi koyeba makambo mosusu, okoki komona malamu oyebisa ye ntina oyo osalaka fɛti yango te. Kasi, zaláká na boboto, lobáká na mayele mpe na limemya. Biblia elobi: “Liloba na bino ezala ntango nyonso kitoko, eyeisama elɛngi na mungwa, mpo na koyeba ndenge oyo bosengeli kopesa moto mokomoko eyano.” (Bakolose 4:6) Ntango mosusu okoki koyebisa ye ete osepelaka kolekisa ntango na bato mpe kokabela bango eloko, kasi olingaka te kosala yango na ntango ya bafɛti.
15 Okosala nini soki moto moko akabeli yo eloko? Biblia epesi mibeko na makambo nyonso te, kasi elobi ete tosengeli kobatela lisosoli ya malamu. (1 Timote 1:18, 19) Ntango mosusu moto oyo akabeli yo eloko yango ayebi te ete osalaka bafɛti yango te. To akoki koloba boye: “Nayebi ete osalaka fɛti oyo te, kasi nalingi kaka kokabela yo eloko oyo.” Ezala ndenge nini, yo moko okotala soki okozwa eloko yango to te. Kasi, ezala ekateli nini okozwa, luká kobatela lisosoli na yo malamu. Tokolinga te kosala likambo oyo ekobebisa boyokani na biso na Yehova.
YO NÁ LIBOTA NA YO
16. Okosala nini soki bandeko na yo balingi kosala fɛti?
16 Okosala nini soki bandeko na yo balingi kosala fɛti? Kobendana na bango te. Kobosana te ete bazali na lotomo ya kosala oyo balingi. Zalá na boboto mpe tiká bango bápona oyo balingi, ndenge yo mpe okolinga básala mpo na yo. (Tángá Matai 7:12.) Kasi soki bandeko na yo balingi ofanda na bango mokolo ya fɛti, okosala nini? Liboso ya kozwa ekateli, bondelá Yehova mpo asalisa yo ozwa ekateli ya malamu. Kanisá likambo yango, mpe luká na mikanda ya Batatoli ya Yehova makambo oyo ekosalisa yo. Kobosana te, osengeli ntango nyonso kosepelisa Yehova.
17. Okoki kosala nini mpo na kosalisa bana na yo bámona te ete bazangi eloko moko ntango bazali komona baninga bazali kosala bafɛti?
17 Okosala nini mpo na kosalisa bana na yo báyoka mpasi te ntango bazali komona baninga bazali kosala bafɛti? Mikolo mosusu okoki kosalela bango mwa eloko mpo na kosepelisa bango. Okoki mpe kosombelaka bango biloko oyo bakanisaki te. Mpe likambo oyo eleki malamu oyo okoki kosalela bana na yo ezali kolekisa ntango elongo na bango mpe kolinga bango.
MIPESÁ NA LOSAMBO YA SOLO
18. Mpo na nini tosengeli kokendaka na makita ya bokristo?
18 Mpo tósepelisa Yehova, tosengeli kotika mangomba ya lokuta, ná makambo na yango mpe bafɛti na yango. Tosengeli mpe komipesa na losambo ya solo. Ndenge nini? Na ndakisa, kokende ntango nyonso na makita ya bokristo. (Tángá Baebre 10:24, 25.) Makita ezali likambo ya ntina mingi na losambo ya solo. (Nzembo 22:22; 122:1) Tokoki kolendisana ntango tokutani na bandeko mosusu.
19. Mpo na nini koyebisa bato mosusu mateya ya Biblia oyo oyekoli ezali na ntina?
19 Likambo mosusu ya ntina ezali koyebisa baninga makambo oyo oyekoli na Biblia. Bato mingi bazali koyoka mpasi mpo na mabe oyo ezali kosalema na mokili. Ntango mosusu oyebi bato ya ndenge wana. Yebisá bango makambo ya malamu oyo ekozala na mikolo ezali koya. Soki obandi kokende na makita mpe koyebisa bato mosusu mateya ya Biblia, okozala lisusu na mposa te ya kozala na mangomba ya lokuta mpe ya kosala makambo na yango. Yebá ete okozala na esengo mpe Yehova akopambola yo mingi mpo ozali kosala makasi opona kosambela ye na ndenge ya malamu.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 104:1-35
104 Ee Molimo na ngai, pambolá Yehova.+Ee Yehova Nzambe na ngai, omonisi ete ozali monene mingi.+Olatá lokumu mpe nkembo,+2 Ozali komilínga pole lokola elamba,+Ozali kotanda likoló lokola elamba ya hema,+3 Ye oyo azali kotonga bashambrɛ na ye ya likoló na mabaya minene na kati ya mai mpenza,+Azali kokómisa mapata likalo na ye,+Azali kotambola likoló ya mapapu ya mopɛpɛ,+4 Azali kosala baanzelu na ye bilimo,+Basaleli na ye mɔtɔ ya kozikisa.+5 Atyá moboko ya mabele na bisika na yango ya libela;+Ekotengatenga te kino ntango oyo etyami ndelo te, ɛɛ libela.+6 Ozipaki yango na mai mozindo lokola elamba.+Mai etɛlɛmaki likoló ya bangomba.+7 Na mpamela na yo, ebandaki kokima;+Na lokito ya nkake na yo, ekimaki na nsɔmɔ—8 Bangomba ebandaki komata,+Mabwaku ya patatalu ebandaki kokita—Tii na esika oyo otyelá yango moboko.9 Otyaki ndelo, oyo yango esengeli koleka te,+Mpo ezipa mabele lisusu te.+10 Azali kotinda maziba na kati ya mabwaku ya mikɛli;+Ezali se koleka na kati ya bangomba.11 Ezali kokoba kopesa mai ya komɛla na banyama nyonso ya zamba oyo efandaka na esobe;+Bazɛbrɛ+ esilisaka mbala na mbala mposa na yango ya mai.12 Bikelamu oyo epumbwaka na likoló efandaka likoló na yango;+Kuna na bitape oyo etondi na nkasa, ezali se kosala makɛlɛlɛ.+13 Azali kosopela bangomba mai uta na bashambrɛ na ye ya likoló.+Mabele etondi na mbuma ya misala na yo.+14 Azali kobimisa matiti ya mobesu mpo na banyama,+Mpe milona mpo bato básalela yango,+Mpo na kobimisa bilei na mabele,+15 Mpe vinyo oyo esepelisaka motema ya moto—mowei mpamba,+Mpo na kongɛngisa elongi na mafuta,+Mpe limpa oyo epesaka makasi na motema ya moto—mowei mpamba.+16 Banzete ya Yehova etondi,Basɛdrɛ ya Libá oyo ye aloná,+17 Esika bandɛkɛ etongaka bazumbu.+Ndɛkɛ babengi nkɔngi, ndako na yango ezali banzete ya jenevriye.+18 Bangomba+ ya milai ezali mpo na bantaba ya ngomba;+Mabanga ezali ekimelo ya basimbiliki ya mabanga.+19 Asalá sanza mpo na bantango oyo etyamá;+Moi eyebi malamu esika yango elalaka.+20 Obimisaka molili, mpo ekóma butu;+Kati na yango, banyama nyonso oyo ezalaka na zamba etambolaka.21 Bana-nkɔsi oyo nkingo na yango etondi na nsuki bazali koganga mpo na kokanga nyama ya kolya+Mpe mpo na kosɛnga Nzambe ye moko bilei na bango.+22 Soki moi ebandi kongɛnga+—balongweMpe balali na bisika na bango ya komibomba.23 Moto akei na mosala na ye+Mpe akei kosala mosala na ye tii na mpokwa.+24 Ee Yehova, misala na yo ezali mpenza ebele!+Osalá yango nyonso na bwanya.+Mabele etondi na biloko oyo obimisaki.+25 Bongo mbu oyo, monene boye mpe ebakata,+Kuna, biloko oyo eyebani motángo te ezali kotambola,+Bikelamu ya bomoi, ezala ya mike to ya minene.+26 Kuna, bamasuwa etambolaka;+Bongo Leviatana,+ osalá ye asakanaka kuna.+27 Bango nyonso—bazali se kozela yo+Mpo opesa bango bilei na bango na eleko na bango.+28 Oyo opesaka bango balɔkɔtaka yango.+Ofungolaka lobɔkɔ na yo—batondaka na biloko ya malamu.+29 Soki obombi elongi na yo, babulungani.+Soki olongoli elimo na bango, bakati mpema,+Mpe bazongi na putulu.+30 Soki otindi elimo na yo, bazalisami;+Mpe opesaka mabele elongi ya sika.31 Nkembo ya Yehova ekozala libela na libela.+Yehova akosepela na misala na ye.+32 Soki atali mabele, ezali kolɛnga;+Azali kosimba bangomba, mpe yango ezali kobimisa milinga.+33 Nakoyembela Yehova bomoi na ngai mobimba;+Nakobɛtɛla Nzambe na ngai mondule ntango nyonso oyo nazali na bomoi.+34 Ndenge nazali komanyola makambo na ye esepelisa.+Ngai nakosepela na Yehova.+35 Basumuki bakosilisama na mabele;+Mpe bato mabe bakozala lisusu te.+Ee molimo na ngai, pambolá Yehova. Bósanzola Yah!+


text:
Lisumu ya Major Mpika, Eyano na Sonny Mokonzi.
Lisumu ya Major Mpika, Eyano na Sonny Mokonzi.
Lorsque na 1975, likambo ya Coup monté et manqué eningisi Zaïre, pasi ezalaki makasi epai na biso na Kintambo. Kulutu André Mpika, oyo Mobutu akotia mosapi lokola oyo alingaki kobomba, azalaki muana ya Kintambo. Quelque part, promotion na ye na FAZ, ezalaki lifuta po na fidélité ya Kintambo, na manso tosalaki po na MPR. Est-ce que Mobutu akangelaki biso lino sans que toyeba, est-ce que Complot wana, ezalaki ebandeli ya divorce entre Kintambo na Mobutu? Nayebi te. Une chose est sûre, nionso tokosala po na régime, lifuta ekokende na basusu. Pire, alors que biso bato tosimbaki animation, eleko ekokoma "ministère ya MOPAP, bakopimela bana Kintambo ebonga wana. bana Kinshasa, lokola ba Sakombi bakodondua n'ango. Kin Malebo mobimba eyebi likambo yango. yango basekaka n'ango biso.Puisque même bamivila lokola Tshimbombo bakodoubler biso na likambo yango. Pourtant ezalaka Kop na biso.
FRustration epai na biso bana kintambo ezalaka makasi po na likambo wana ya kopimela biso ki commissaire d'Etat, alors que tozangaki bato ya mayele pe ba universitaires te, soki totali nini Kintambo esala po na MPR. Quelque part biso bana Kintambo, babini ya mbonda ya Mobutu, bafuta biso, lokola eloba BNolowa Bonzakua, lifuta ya >Mobini ya zoba: kwanga ya pamba.
Bandakisa ezali mingi. Tobanda na eleko ya CVR, base n'ango ezalaki epai na biso na Léo II. Bapremiers nzembo, basaluti - kotiya loboko na moto, ebima epai na biso. Pourtant moto akozua lupemba n'ango muana IMMOCONGO : Kabaidi Paul.
Soki totali na likambo ya animation, Groupe Choc Kake, ezalaki likanisi ya bakulutu na biso NALA LUNGA na BOTOMBA ETSIKE Libanga, puisque cri na biso : Mangembo Oyéé!!! (rappelez-vous Fula Fula ya Me Vital Nkelani), tokopesa yango na Mobutu, ekoya kobonguana Mobutu Oyééé!!!, kasi tango ekokoma te lifuta ezuama, Momene muana Kinshasa nde akokoma Gouverneur, tout comme na maye ya JMPR, imaginé na ba vieux na biso b'anciens ya Croix Rouge na Xaveri lokola Nala na Minos, tope Nyemba Arthur, lifuta, bakopesa encore une fois na muana kinshasa, Monkolot.
Pourtant, nini tosalaki te po na MPR na Mobutu?
Mama Atembina Limaya, motolu ya Léo II azalaki première trésorière ya MPR pe akosuka bobele wana. Bakulutu Botomba LIbanga, Nala Lunga na Nyemba Arthur bokoboma nzoto po batombola likolo lokumu ya Mobutu. Bokanisa banzembo na biso lokola: Mariage Mobutu Peuple to Mokako swa totombeli Mobutu. Wana bavéritable classiques ya animation.
C'est peut être wana lisumu na biso: Mobutu na bato na ye, basukisaki biso na lisano, babosanaki te tozalaki pe na bato ya mayele. Derrière situation wana, etumba moko makasi ezalaki epai Bana Mon Frère "Assanef", epai bana basango "ADAPES".
Lokola réputation na biso bana ba frère ezalaka maitrise professionnelle, nionso ezalaki ya mayele, ezalaki réservé na bana ba sango ya Scheut. C'est ainsi que bakulutu na biso ya Kintambo bakodondua na Armée, alors que Bana basango ADAPESD, baékodondua na misala ya ba commissaire d'Etat.
dans les années 80, Mobutu akomeka ko se' rattrapper po na iso bana ya Kintambo. Bakutulutu lokola Katumua akokoma chef de cabinet ya ministre, Kokola na Daya bakokoma ba DGA.
Imaginez soki biso bana Kintambo tosimbaki luyalu, peut être que Makambo elingaka kobonguana na Congo.
Enfin, oyo ezali n'ango subjectif pe point de vue personnel, quelque part, Mobutu akofutisa biso "Lisumu ya Mpika" tii na suka. Bana Kintambo bakotikala na miso ya Mobutu bobele babini ya zoba. Lokola pe tosila kozua mayele, nakaninsi, lobi tokokueya na motambo lisusus te. De toute façon, tozongela cri na biso : Mangembo Oyééé!!!
Joseph Pululu


text:
MOKAPO YA LIBOSO
Nzambe azali nani?
1, 2. Mbala mingi, bato bamitunaka mpo na makambo nini?
BANA mike batunaka mituna mingi. Ata soki olimbweli bango likambo, bakotuna lisusu: ‘Mpo na nini?’ Soki opesi bango eyano, bakoki kotuna lisusu: ‘Kasi mpo na nini?’
2 Moto nyonso atunaka mituna, ezala bana to mikóló. Tokoki komituna mpo na koyeba biloko oyo tokolya, bilamba oyo tokolata to biloko oyo tokosomba. Tokoki mpe komituna mituna ya ntina mingi mpo na bomoi na biso lelo oyo to mpo na mikolo ezali koya. Kasi soki tozwi biyano ya malamu te na mituna yango, mbala mosusu tokoki kotika koluka biyano.
3. Mpo na nini bato mingi bakanisaka ete bakoki kozwa biyano te na mituna ya ntina mingi oyo bamitunaka?
3 Biblia ezali na biyano na mituna ya ntina mingi oyo tomitunaka? Bato mosusu bandimaka ete ezali na biyano, kasi bamonaka ete ezali mpasi koyeba Biblia. Bakanisaka ete kaka bapastɛrɛ ná basango nde bayebi biyano yango. Bato mosusu bayokaka nsɔni kondima ete bayebi biyano na mituna yango te. Bongo yo olobi nini?
4, 5. Wapi mituna ya ntina oyo omitunaka? Mpo na nini osengeli kokoba koluka biyano na yango?
4 Ntango mosusu okolinga kozwa biyano na mituna lokola: Mpo na nini nazali na mabele? Soki nakufi nakokende wapi? Nzambe azali ndenge nini? Yesu, Moteyi monene, alobaki ete: “Bókoba kosɛnga, mpe bakopesa bino; bókoba koluka, mpe bokomona; bókoba kobɛta kɔkɔkɔ, mpe bakofungolela bino.” (Matai 7:7) Soki ozwi naino biyano ya malamu te na mituna oyo ozali na yango, kotika koluka te.
5 Soki ‘okobi koluka,’ okozwa biyano na Biblia. (Masese 2:1-5) Biyano yango ezali makasi te. Makambo oyo okoyekola ekopesa yo bomoi ya esengo mingi lelo oyo mpe okozala na elikya mpo na mikolo ezali koya. Sikoyo, tólobela motuna moko oyo etungisaka bato ebele.
NZAMBE AKIPAKA BISO TO AZALI NDE MOTO MABE?
6. Mpo na nini bato mosusu bakanisaka ete Nzambe akipaka bampasi na bango te?
6 Bato mingi bakanisaka ete Nzambe akipaka biso te. Bamonaka ete soki Nzambe akipaka biso, mbɛlɛ mokili ezali boye te. Mokili etondi na bitumba, koyinana, mpe bato bazali komona mpasi. Bato bazali kobɛla, konyokwama, mpe kokufa. Bato mosusu bamitunaka ete: ‘Soki Nzambe akipaka biso, mpo na nini asilisá bampasi oyo te?’
7. (a) Ndenge nini bakonzi ya mangomba batindaka bato bákanisa ete Nzambe azali moto mabe? (b) Mpo na nini tokoki kondima ete makambo ya mabe oyo ezali kosalema ezali foti ya Nzambe te?
7 Ntango mosusu bakonzi ya mangomba nde batindaka bato bákanisa ete Nzambe azali moto mabe. Ntango likambo moko ya mabe esalemi, balobaka ete ezali mokano ya Nzambe; alingaki esalema bongo. Ntango bazali koloba bongo, bazali kopesa nde Nzambe foti. Nzokande Biblia eteyaka ete mabe eutaka epai ya Nzambe te. Yakobo 1:13 eyebisi biso ete Nzambe amekaka moto na makambo ya mabe te. Elobi: “Ntango moto azali komekama, aloba te ete: ‘Nzambe azali komeka ngai.’ Mpo Nzambe akoki komekama na makambo ya mabe te mpe ye moko akoki komeka moto na ndenge wana te.” Yango elingi koloba ete atako Nzambe atiká makambo ya mabe esalema, kasi ye moto abimisaka yango te. (Tángá Yobo 34:10-12.) Tótalela ndakisa moko.
8, 9. Mpo na nini ezali mabe kopesa Nzambe foti mpo na bampasi oyo ekómelaka biso? Pesá ndakisa.
8 Tózwa ndakisa ya elenge mobali moko oyo afandi epai ya baboti na ye. Tata na ye alingaka ye mingi mpe alakisaka ye kozwa bikateli ya malamu. Kasi na nsima, elenge yango aboyi koyokela tata na ye mpe akimi ndako ya baboti. Akómi kosala makambo ya mabe mpe bomoi na ye ebebi. Okoloba ete makambo oyo ekómeli mwana wana ezali foti ya tata na ye mpo ye nde atikaki mwana alongwa na ndako? Okoloba bongo te! (Luka 15:11-13) Ndenge moko na tata wana, Nzambe atikaki bato básala oyo balingi ntango bango moko baboyaki kotosa ye mpe baponaki kosala makambo ya mabe. Yango wana, soki likambo moko ya mabe esalemi, tosengeli koyeba ete Nzambe moto abimisi yango te. Ezali mabe kopesa Nzambe foti.
9 Nzambe ayebi malamu ntina oyo azali kotika naino makambo ya mabe esalema. Na Mokapo 11, okoyekola makambo oyo Biblia elobi mpo na yango. Kasi yebá ete Nzambe alingaka biso mpe ete bampasi oyo ekómelaka biso ezali foti na ye te. Kutu, kaka ye nde Moto akoki kosilisa yango.
10. Mpo na nini tokoki kondima ete Nzambe akobongisa makambo nyonso oyo bato mabe basalá?
10 Nzambe azali mosantu. (Yisaya 6:3) Likambo nyonso oyo asalaka ezali pɛto mpe malamu. Yango wana, tokoki kotyela ye motema. Kasi bato bazali bongo te. Mbala mosusu basalaka makambo ya mabe. Ata mokonzi ya motema malamu ndenge nini akokoka te kobongisa makambo nyonso oyo bato mabe basali. Moto moko te azali na nguya lokola Nzambe. Akoki kobongisa makambo nyonso oyo bato mabe basalá, mpe akosala yango. Akolongola mabe mpo na libela.
NZAMBE AYOKAKA NDENGE NINI NTANGO BATO BAZALI KONYOKWAMA?
11. Nzambe ayokaka ndenge nini ntango ozali konyokwama?
11 Nzambe ayokaka ndenge nini ntango amonaka makambo oyo ezali kosalema na mokili mpe bampasi oyo yo omonaka? Biblia elobi ete Nzambe “alingaka bosembo.” (Nzembo 37:28) Na yango, alandelaka mpenza makambo oyo ezali malamu mpe oyo ezali mabe. Asepelaka ata moke te komona bato bazali konyokwama. Biblia elobi ete, na ntango ya kala, Nzambe “ayokaki mpasi na motema” ntango amonaki mokili etondi na mabe. (Ebandeli 6:5, 6) Nzambe abongwani te. (Malaki 3:6) Biblia elobi ete Nzambe atyelaka yo likebi [to akipaka yo].
12, 13. (a) Mpo na nini tolingaka bato mpe totyelaka bango likebi, mpe toyokaka ndenge nini mpo na bampasi oyo ezali na mokili? (b) Mpo na nini tokoki kondima ete Nzambe akosilisa bampasi nyonso mpe mabe nyonso?
12 Biblia elobi mpe ete Nzambe akelaki biso na elilingi na ye. (Ebandeli 1:26) Yango elingi koloba ete Nzambe asalaki biso na bizaleli ya malamu oyo ye azali na yango. Na yango, soki oyokaka mpasi ntango omonaka bato bazali konyokwama, yebá ete Nzambe ayokaka mpasi mingi koleka! Ndenge nini toyebi yango?
13 Biblia eteyaka biso ete “Nzambe azali bolingo.” (1 Yoane 4:8) Bolingo nde etindaka Nzambe asala makambo nyonso. Yango wana, tolingaka mpo Nzambe alingaka. Kanisá naino: Soki ozalaki na nguya, olingaki kosilisa bampasi nyonso mpe makambo ya mabe oyo etondi na mokili. Olingaki kosala yango mpo olingaka bato. Bongo lokola Nzambe azali na nguya mpe alingaka biso, akosilisa bampasi nyonso mpe mabe nyonso, boye te? Yebá ete bilaka nyonso ya Nzambe oyo balobeli na ebandeli ya buku oyo ekokokisama! Kasi, mpo ondima bilaka yango, osengeli koyeba Nzambe malamumalamu.
NZAMBE ALINGI OYEBA YE
14. Nkombo ya Nzambe nani, mpe ndenge nini toyebi ete tosengeli kobenga ye na nkombo yango?
14 Soki olingi kokóma moninga ya moto moko, eloko nini ya liboso okoyebisa ye? Nkombo na yo. Nzambe azali na nkombo? Mangomba mingi elobaka ete nkombo na ye Nzambe to Nkolo, kasi wana ezali bankombo te. Ezali kaka batitre to bibengeli ya lokumu lokola “mokonzi” to “prezida.” Nzambe ayebisi biso ete nkombo na ye Yehova. Nzembo 83:18 elobi: “Mpo báyeba ete yo, oyo nkombo na yo ezali Yehova, Yo moko nde Oyo-Aleki-Likoló na mabele mobimba.” Bato oyo bakomaki Biblia basalelaki nkombo ya Nzambe mbala ebele mpenza (bankóto). Yehova alingi oyeba nkombo na ye mpe obengaka ye na yango. Ayebisi yo nkombo na ye mpo okóma moninga na ye.
15. Nkombo Yehova elimboli nini?
15 Nkombo ya Nzambe, Yehova, ezali na ndimbola monene. Elimboli ete Nzambe akoki kosala likambo nyonso oyo alaki mpe akoki kosala oyo akani. Eloko moko te ekoki kopekisa ye. Kaka Yehova nde akoki kozala na nkombo yango. *
16, 17. (a) “Mozwi-ya-Nguya-Nyonso” elimboli nini? (b) “Mokonzi ya seko” elimboli nini? (c) “Mozalisi” elimboli nini?
16 Ndenge totángi yango, Nzembo 83:18 elobi mpo na Yehova ete: “Yo moko nde Oyo-Aleki-Likoló.” Lisusu, Emoniseli 15:3 elobi: “Yehova Nzambe, Mozwi-ya-Nguya-Nyonso, misala na yo ezali minene mpe ezali kokamwisa. Mokonzi ya seko, banzela na yo ezali boyengebene mpe solo.” Titre “Mozwi-ya-Nguya-Nyonso” elimboli nini? Elimboli ete Yehova azali na nguya koleka bikelamu nyonso na molɔ́ngɔ́ mobimba. Mpe titre “Mokonzi ya seko” elimboli ete azali na ebandeli te, azali mpe na nsuka te. Nzembo 90:2 emonisi ete azali libela na libela. Ezali mpenza kokamwisa!
17 Kaka Yehova nde azali Mozalisi. Emoniseli 4:11 elobi: “Yehova, ɛɛ Nzambe na biso, obongi kozwa nkembo mpe lokumu mpe nguya, mpo yo ozalisaki biloko nyonso, mpe mpo na mokano na yo yango ezalaki mpe ezalisamaki.” Yehova moto asalá biloko nyonso: ezala baanzelu, ezala minzoto na likoló, ezala mbuma ya banzete, to mbisi na mai!
OKOKI KOZALA MONINGA YA YEHOVA?
18. Mpo na nini bato mosusu bakanisaka ete bakoki kozala baninga ya Nzambe te? Biblia elobi nini na likambo yango?
18 Soki bato mosusu batángi makambo oyo elobeli bizaleli minene ya Yehova, babangaka mpe bakanisaka ete: ‘Lokola Nzambe azali na nguya mingi, azali na lokumu mingi, mpe azali mosika kuna na likoló, akokipe nde ngai moto mpamba boye?’ Kasi Nzambe alingi tókanisaka bongo? Soki moke te. Yehova alingi kozala pene na biso. Biblia elobi ete Nzambe “azali mosika te na mokomoko na biso.” (Misala 17:27) Nzambe alingi okóma moninga na ye, mpe alaki ete ‘akopusana penepene na yo.’
19. (a) Ndenge nini okoki kokóma moninga ya Nzambe? (b) Tángá bizaleli ya Yehova oyo osepelaka na yango mingi.
19 Ndenge nini okoki kokóma moninga ya Nzambe? Yesu alobaki: “Oyo elakisi bomoi ya seko, báyekola koyeba yo, Nzambe ya solo kaka moko, mpe moto oyo yo otindaki, Yesu Kristo.” (Yoane 17:3) Kotika koyekola te, mpo ekosalisa yo oyeba Yehova ná Yesu. Mpe na nsuka, okoki kozwa bomoi ya seko. Na ndakisa, touti koyekola ete “Nzambe azali bolingo.” (1 Yoane 4:16) Kasi azali mpe na bizaleli mosusu ya malamu ebele. Biblia eyebisi biso ete Yehova azali Nzambe ya “motema mawa mpe ya ngɔlu, ayokaka nkanda noki te mpe atondi na motema boboto mpe na solo.” (Kobima 34:6) Yehova azali ‘malamu mpe asepelaka kolimbisa.’ (Nzembo 86:5) Nzambe azali na motema molai mpe sembo. (2 Petro 3:9; Emoniseli 15:4) Okoyeba bizaleli na ye mosusu ya malamu soki ozali kotánga makambo na ye na Biblia.
20-22. (a) Ndenge nini tokoki kozala pene na Nzambe ata soki tokoki komona ye te? (b) Osengeli kosala nini soki bato mosusu baluki otika koyekola Biblia?
20 Ndenge nini okoki kozala pene na Nzambe atako okoki komona ye te? (Yoane 1:18; 4:24; 1 Timote 1:17) Soki ozali kotánga makambo ya Yehova na Biblia, okomona ete azali Moto ya solo. (Nzembo 27:4; Baroma 1:20) Ntango ozali koyekola makambo mosusu mingi ya Yehova, okolinga ye mingi koleka mpe okozala pene na ye.
21 Okomona ntina oyo Yehova azali Tata na biso. (Matai 6:9) Apesá biso bomoi, mpe alingi tózala na bomoi ya malamu mpenza. Tata ya bolingo alingaka bana na ye bázala bongo. (Nzembo 36:9) Ya solo, Biblia eteyaka ete okoki kokóma moninga ya Yehova. (Yakobo 2:23) Kanisá naino: Yehova, Mozalisi ya biloko nyonso, alingi ozala moninga na ye!
22 Bato mosusu bakoluka otika koyekola Biblia. Mbala mosusu bazali kobanga ete olongwa na lingomba na yo. Kasi kotika moto moko te apekisa yo okóma moninga ya Yehova. Azali Moninga oyo aleki malamu.
23, 24. (a) Mpo na nini osengeli kotunaka mituna? (b) Tokolobela nini na mokapo oyo elandi?
23 Ndenge ozali koyekola Biblia boye, ekozala na makambo mosusu oyo okoyeba te. Koyoka nsɔni te kotuna mituna to koluka lisalisi. Yesu alobaki ete tosengeli kozala na komikitisa lokola bana mike. (Matai 18:2-4) Bana batunaka mituna mingi. Nzambe alingi ozwa biyano. Na yango, yekolá Biblia malamumalamu mpo omindimisa ete makambo oyo ozali koyekola ezali mateya ya solo.
24 Mpo oyeba Yehova malamu esengeli oyekola Biblia. Na mokapo oyo elandi, tokoyeba ntina oyo Biblia ekeseni na babuku mosusu.


text:
Olingi koyoka botángi ya lisolo oyo na %%?
Yoká Nzambe mpo ozala na bomoi ya seko
Maloba ya ebandeli
Nzambe azali lokola tata ya bolingo.
1 Petro 5:6, 7
Nzambe azali Mozalisi na biso, mpe amibanzabanzaka mpo na biso. Ndenge kaka tata ya bwanya mpe oyo alingaka bana na ye ateyaka bango, Nzambe mpe azali koteya bato bisika nyonso lolenge eleki malamu ya kozala na bomoi.
Nzambe amonisi mateya ya malamu oyo epesaka biso esengo mpe elikya.
Soki oyoki Nzambe, akotambwisa yo mpe akobatela yo mpe akosalisa yo olonga mikakatano.
Kasi esuki kaka wana te—okozala na bomoi ya seko!
Nzambe alobi na biso ‘bóya epai na ngai. Bóyoka, mpe bótikala na bomoi.’ Yisaya 55:3
Makambo mosusu
NSANGO MALAMU OYO EUTI NA NZAMBE!
Nzambe azali na batitre ebele, na ndakisa Tata, Mozalisi, mpe Nkolo. Kasi nkombo ya Nzambe etángami mbala soki 7 000 na Biblia.
NSANGO MALAMU OYO EUTI NA NZAMBE!
Nzambe azali na nkombo, mpe akipaka biso?
Imprimer
Tindá
Tindá
YOKÁ NZAMBE MPO OZALA NA BOMOI YA SEKO
Lingala
Yoká Nzambe mpo ozala na bomoi ya seko—Maloba ya ebandeli
https://assetsnffrgf-a.akamaihd.net/assets/m/1102011098/afrn/art/1102011098_afrn_sqr_xl.jpg


text:
Bilembo ya Antoine Mantento Santa
Bilembo ya Antoine Mantento Santa
un commentaire vient d'être posté par Tm sur l'article Les patrimoines culturels: par Emmanuel Kandolo, sur votre blog Le blog de Messager
Extrait du commentaire:
Nalingaki kaka kobakisa kombo ya moto moko pe atika bilembo na kinshasa donc nazali kolobela makambo oyo ngai nayebi pe oyo namona,moto yango kombo na ye ezali Antoine Mantento Santa,ba bilembo na ye soki ezali ti lelo ezalaki na stade reine astrid oyo ekomaki 24 novembre pe sikoyo ebengami cardinal Malula,na stade du 20 mai ebengami lisusu na kombo ya tata raphael pe na Mont Ngaliema.
Na stade cardinal Malula bilembo na ye ezalaki tout au long ya mur ya stade côté avenue kasa vubu ezalaki ba oeuvres basala en céramique représentant bato na biloko mosusu. Na stade tata Raphaël bilembo na ye oyo ezalaki visible ezalaki na gauche et à droite ya porte d'entrée centrale ya stade po okota na tribune, na mont ngaliema nde namona kaka ba photos akangisa devant ba oeuvres na ye.Antoine Mantento afandaka na yolo nord pembeni ya école moko ezalaki pas loin na avenue université ba nzinga nzinga ya dancing moko ebengamaka la casa del rio grande presque en face ya suzanella maison blanche na ngambo ya mombele .
Antoine Mantento atangisaki pe na académie des beaux-art.chez ye azalaki na ba fours na ye pona kosalela makambo.pona
info na ba oyo bayebaki te, Antoine Mantento azalaki d'origine angolaise,azongaka mboka na ye pe akufelaki kaka kuna. ezalaki wa bino muana époque ya phono,sans un iota de graisse,anti-cycle
.NB BA BILEMBO YA ANTOINE
MANTENTO NIONSO EZALAKI MINGI EN CERAMIQUE ET signé na kombo na ye.
Tm
.


text:
MITUNA OYO BILENGE BATUNAKA
Nasala nini soki likambo ya mawa ekómeli ngai?
Likambo ya mawa ekoki kokómela moto nyonso. Biblia elobi: “Ezali te bato ya mbangu mingi nde balongaka na momekano ya kopota mbangu, to bato ya nguya nde balongaka na etumba . . . ntango ná makambo oyo ekanami te ekwelaka bango nyonso.” (Mosakoli 9:11) Na ndakisa, bilenge mosusu bakutanaki na likambo ya mawa. Basalaki nini? Tólobela ndakisa mibale.
REBEKAH
Baboti na ngai babomaki libala ntango nazalaki na mbula 14.
Nazalaki koloba na nse ya motema ete baboti na ngai bakoboma libala te, nakanisaki ete papa alingaki kaka kozala ye moko mpo na mwa ntango. Azalaki kolinga mama, mpo na nini akoboya ye? Mpo na nini akotika ngai?
Nazalaki kokoka koyebisa bato likambo yango te. Nazalaki kolinga kokanisa yango te. Nazalaki koyoka nkanda, atako na ntango wana nazalaki koyeba yango te. Nakómaki komitungisa mpe nazalaki kolala malamu te.
Ntango nakómaki na mbula 19, mama akufaki na kanser. Azalaki moninga na ngai ya motema.
Nayokaki mpasi mingi ntango baboti na ngai babomaki libala, kasi ntango mama akufaki nabulunganaki mingi mpenza. Tii lelo, nazali kaka kobunda. Kolala ekómá lisusu mpasi mpe komitungisa ezali kaka.
Atako bongo, ezali na makambo ebele oyo esalisaka ngai. Na ndakisa, Masese 18:1 elendisi biso tókimaka bato te; nasalaka makasi nasalela toli yango.
Lisusu, lokola nazali Motatoli ya Yehova, nasalaka makasi natángaka mingi mikanda na biso mpo elendisaka mpenza. Mokanda moko oyo esalisaki ngai mingi ntango baboti na ngai babomaki libala ezalaki buku Mituna oyo bilenge batunaka—Biyano oyo ebongi. Nabosanaka te ete nazalaki kotánga mingimingi Volimi 2 na mokapo oyo elobi “Nakoki kozala na esengo ata soki nazali na moboti kaka moko?”
Moko ya bavɛrsɛ oyo nalingaka mingi, oyo esalisaka ngai natika komitungisa ezali Matai 6:25-34. Na vɛrsɛ 27, Yesu atunaki: “Nani na kati na bino soki amitungisi akoki kobakisa bolai ya bomoi na ye ata moke?”
Makambo ya mpasi ekozanga te kokómela biso na bomoi, kasi ndakisa ya mama eteyaki ngai ete ndenge tokotalela mikakatano yango nde ezali na ntina. Akutanaki na mikakatano mingi, libala ekufaki mpe abɛlaki maladi moko makasi, kasi na makambo nyonso wana, abatelaki makanisi ya malamu mpe kondima na ye epai ya Nzambe ezalaki kaka makasi tii liwa na ye. Nakobosana ata mokolo moko te makambo oyo ateyá ngai mpo na Yehova.
Okanisi nini? Ndenge nini kotánga Biblia mpe mikanda na biso ekoki kosalisa yo ntango likambo ya mawa ekómeli yo?—Nzembo 94:19.
CORDELL
Ntango nazalaki na mbula 17, namonaki ndenge papa na ngai akataki motema. Liwa na ye ezalaki likambo eleki mabe na bomoi na ngai. Nabulunganaki.
Nazalaki kondima te ete akufi, nazalaki kondima te ete papa na ngai nde bazipaki nzoto mobimba alali na nse ya ba drap. Nalobaki na nse ya motema ete: ‘Lobi akolamuka.’ Nasilaki mayele.
Biso nyonso na libota tozali Batatoli ya Yehova mpe bandeko ya lisangá na biso basalisaki biso mingi mpenza ntango papa akufaki. Bazalaki komemela biso bilei, bazalaki kofandisa biso, mpe batikaki biso te, kaka mwa mikolo te, kasi na boumeli ya ntango molai mpenza. Lisalisi na bango elakisaki ngai ete Batatoli ya Yehova bazali bakristo ya solo.—Yoane 13:35.
Vɛrsɛ oyo elendisi ngai mpenza ezali 2 Bakorinti 4:17, 18. Elobi ete: “Atako bolɔzi ezali ya ntango mokuse mpe ya pɛpɛlɛ, ezali kobotela biso nkembo moko ya kilo mingi koleka mpe oyo ezali seko; wana tozali te kotya miso na biso na biloko oyo emonanaka, kasi nde na biloko oyo emonanaka te. Mpo biloko oyo emonanaka ezali ya ntango mokuse, kasi biloko oyo emonanaka te ezali ya seko.”
Eteni wana ya nsuka ezalaki kopesa ngai makasi. Mpasi ya tata na ngai ezalaki ya ntango mokuse, kasi bilaka ya Nzambe mpo na mikolo ezali koya ezali ya seko. Liwa ya papa esalisaki ngai nakanisa ndenge nazalaki kosalela bomoi na ngai mpe natalela lisusu mikano na ngai.
Okanisi boni? Ndenge nini likambo ya mawa oyo ekómeli yo ekoki kosalisa yo otalela mikano ya bomoi na yo?—1 Yoane 2:17.
Makambo mosusu
Biblia eteyaka mpenza nini?


text:
MITUNA OYO BILENGE BATUNAKA
Koluka kosangisa na moto nzoto na makasi—Eteni 1: Ndenge ya komibatela?
Koluka kosangisa na moto nzoto na makasi elimboli nini?
Ndenge oyo bato ya mibeko balimbolaka maloba yango ekeseni na kolanda mboka na mboka; kasi maloba “koluka kosangisa na moto nzoto na makasi” ekoki kolimbola kosimbasimba to kosala makambo ya mbindo na nzoto ya moto oyo alingi makambo yango te, ntango mosusu na ndenge ya makasi. Ekoki kozala kobebisa bana to bilenge na makambo ya mbindo, kosangisa nzoto na ndeko ya libota, kosangisa nzoto na moto na makasi, to mpe makambo ya mbindo oyo euti epai ya moto oyo otyelaka motema, na ndakisa monganga, molakisi to mokonzi moko ya lingomba. Nsima ya koluka kosangisa na basusu nzoto na makasi, ezala na maloba to na kosimba na nzoto, bato mosusu babangisaka bango mpo báyebisa yango bato mosusu te.
Ankɛtɛ moko emonisi ete mbula na mbula na États-Unis, bato pene na 240 000 bayebisaka ete balukaki kosangisa na bango nzoto na makasi. Mingi na bango bazali na mbula 12 tii 18.
Oyo osengeli koyeba
Biblia epekisi koluka kosangisa na moto nzoto na makasi. Biblia elobeli bato oyo bayaki elulu mpo na kosangisa nzoto na makasi na mibali mibale oyo bayaki na engumba Sodoma eleki sikoyo mbula soki 4 000; Yehova abebisaki engumba yango mpo na likambo yango. (Ebandeli 19:4-13) Longola yango, Mibeko oyo Nzambe apesaki Moize eleki sikoyo mbula soki 3 500 epekisaki kosangisa nzoto na ndeko ya libota to koluka kosangisa na ye nzoto na makasi.—Balevi 18:6.
Mbala mingi ezalaka bato oyo toyebi. Buku moko (Talking Sex With Your Kids) elobi ete “kati na bana basi misato oyo basangisaki na bango nzoto na makasi, mibale bayebaka bato yango. Ezalaka bapaya te.”
Ekómelaka ná bana basi ná bana mibali. Na États-Unis, mibali mosusu (10 %) bakutanaka mpe na likambo yango.
Tosengeli kokamwa te ndenge likambo yango ekómi mingi. Biblia esakolaki ete na “mikolo ya nsuka” bato mingi bakozala bato oyo “balinganaka te na kati ya libota,” “bato ya nko,” mpe “bazangi komipekisa.” (2 Timote 3:1-3) Bato oyo balukaka kobebisa basusu na makambo ya mbindo bamonisaka mpenza bizaleli yango.
Ezali foti na yo te. Ata moto moko te abongi básangisa na ye nzoto na makasi. Foti ezalaka nde ya moto oyo asali likambo yango. Kasi, ezali na makambo oyo okoki kosala mpo na kokima likambo yango.
Oyo okoki kosala
Mibongisá. Osengeli koyeba liboso likambo oyo okosala soki moto moko, ezala fianse to ndeko na yo, azali kosɛnga yo bósimbana na nzoto. Ndenge nini komibongisa mpo na likambo nyonso ya ndenge wana? Elenge mwasi moko na nkombo Erin alobi ete osengeli kokanisa likambo nyonso oyo ekoki kosalema mpe ndenge oyo okosala mpo na komibatela. Alobi: “Ekoki komonana lokola ekosimba te, kasi soki okutani mpenza na likambo yango, ekozala mpasi bálonga yo.”
Biblia elobi: “Bókeba mpenza ete ndenge na bino ya kotambola ezala te lokola bato bazangá bwanya kasi lokola bato ya bwanya, . . . mpo mikolo ezali mabe.”—Baefese 5:15, 16.
Omituna boye: ‘Nakosala nini soki moto moko asimbi ngai na nzoto na ndenge ya mabe?’
Bongisá ndenge okokima. Site Internet RAINN elobi ete osengeli “koyokana na baninga to bato ya libota na yo likambo oyo okoloba soki omoni ete makambo ebandi kobeba, okobenga bango mpe okoyebisa bango kozanga ete moto oyo ozali na ye ayeba. Bakoki koya kozwa yo to koluka mayele mosusu mpo na kosalisa yo olongwa wana.” Okomibatela mpenza soki oboyi kokende na bisika oyo ekotya yo na likama.
Biblia elobi: “Moto ya ekɛngɛ nde moto oyo amoni likama mpe amibombi, kasi bato oyo bazangi boyebi baleki kaka mpe basengeli kozwa mpasi.”—Masese 22:3.
Omituna boye: ‘Likambo nini oyo nabongisi ekosalisa ngai nakima?’
Mityelá ndelo, mpe koleka yango te. Na ndakisa soki ozali na fianse, bósolola mpo bólobela makambo oyo ebongi te ete bósala. Soki azali komona ete komityela bandelo ezali na ntina te, luká fianse mosusu, oyo akotosa mposa na yo.
Biblia elobi: “Bolingo . . . esalaka makambo ya nsɔni te, elukaka matomba na yango moko te.”—1 Bakorinti 13:4, 5.
Omituna boye: ‘Makanisi nini nakangamá na yango? Makambo nini namonaka ete ezali makambo ya nsɔni?’


text:
Batatoli ya Yehova bazwaka mbongo wapi?
Mbongo oyo tosalelaka mosala na biso ya kosakola eutaka libosoliboso na makabo oyo Batatoli ya Yehova bapesaka na bolingo na bango moko. Na makita na biso, tokɔngɔlaka mabonza te; topesaka mpe dîme te. (Matai 10:7, 8) Kasi, na bisika oyo toyanganaka, ezalaka na bakɛsi ya makabo mpo moto oyo alingi kotya makabo, asala yango. Nkombo ya bato oyo bapesi makabo eyebanaka te.
Tobatelaka mbongo mpamba te tozalaka te na bakonzi ya lingomba oyo bafutamaka mpo na mosala na bango. Tozwaka lifuti te mpo na mosala ya kosakola ndako na ndako oyo tosalaka, mpe bisika na biso ya losambo ezalaka mindɔndɔmindɔndɔ te.
Makabo nyonso oyo etindami na biro oyo etambwisaka mosala ya Batatoli ya Yehova na ekólo moko esalelamaka mpo na kosunga bato oyo bakutani na likama, kosalisa bamisionɛrɛ mpe bandeko oyo basalaka mibembo mpo na kolendisa masangá, mpo na kotonga bandako ya losambo na mikili oyo ezali na mbongo mingi te, mpe mpo na kobimisa mpe kotinda Babiblia mpe mikanda na biso mosusu na bisika ndenge na ndenge.
Moto akoki kopona kotya makabo kaka mpo na kosunga lisangá na bango, mpo na kosunga mosala ya kosakola na mokili mobimba, to mpo na nyonso mibale. Lisangá mokomoko eyebisaka bandeko nyonso ndenge basaleli makabo oyo etyamaki.
Makambo mosusu
LINƆ́NGI YA MOSƐNZƐLI—YA BOYEKOLI
“Mosala ezali monene”
Ozali na libaku malamu ya kopesa mabɔkɔ na mosala yango.
MITUNA OYO BATO BATUNAKA MINGI
Video: Esika mbongo oyo Batatoli ya Yehova basalelaka eutaka
Talá ndenge bato batyaka makabo na mokili mobimba.


text:
Nasala nini mpo baboti bápesaka ngai konfianse?
Oyo okoki kosala
Kanisá naino: Mbala mingi, bizaleli na yo etindaka baboti na yo báboya kopesa yo konfianse?
Na ndakisa, ntoma Paulo akomaki boye: “
Tolingi kozala sembo na makambo nyonso.” (Baebre 13:18) Omituna boye: ‘Namonisaka ete nazali sembo soki esɛngi nayebisa baboti na ngai esika nazali kokende mpe makambo oyo nazali kosala?’
Lori
“
Nazalaki kotindela mwana mobali moko oyo nazalaki kolinga mingi bamesaje na ordinatɛrɛ to na telefone na kobombana. Baboti na ngai bamonaki yango mpe bayebisaki ngai natika. Nayebisaki bango ete nakotika, kasi natikaki te. Ekobaki bongo mbula mobimba. Nazalaki kaka kotindela mwana mobali yango bamesaje, baboti na ngai bayaki koyeba yango lisusu, nasɛngaki bolimbisi mpe nayebisaki bango ete nakotika, kasi nazalaki kozongela kaka. Lokola nazalaki kotika te, baboti na ngai bazalaki lisusu kopesa ngai konfianse te!”
Okanisi mpo na nini baboti ya Lori bazalaki lisusu kopesa ye konfianse te?
Soki ozalaki papa to mama ya Lori, olingaki kosala nini, mpe mpo na nini?
Ndenge nini Lori akokaki komonisa ete abongi kotyelama motema ntango kaka baboti na ye bayebisaki ye likambo yango?
Beverly
“
Baboti na ngai bazalaki kopesa ngai konfianse te na likambo etali bana mibali, kasi sikoyo nayebi mpo na nini. Nazalaki seresere na bana mibali mibale oyo bazalaki mikóló na ngai ya mbula mibale. Nazalaki kolekisa ngonga mingi ná bango na telefone, mpe ntango tozalaki kokutana ná baninga mosusu, nazalaki kosolola kaka ná bango, kasi ná bato mosusu te. Baboti na ngai babɔtɔlaki ngai telefone mpo na sanza moko, mpe bazalaki kotika te ete nakende bisika oyo bana mibali yango bakokaki kozala.”
Soki ozalaki papa to mama ya Beverly, olingaki kosala nini, mpe mpo na nini?
Okanisi ete mibeko oyo baboti ya Beverly batyelaki ye ezalaki makasi mingi? Soki ezali bongo, mpo na nini?
Beverly akokaki kosala nini mpo baboti na ye bápesa ye lisusu konfianse?
Oyo okoki kosala mpo baboti bápesa yo lisusu konfianse
Oyo okoki kosala
Ya liboso, luká koyeba makambo oyo baboti na yo bapesaka yo lisusu konfianse te.
Kozongaka ndako na ngonga oyo batyeli ngai
Kokokisaka makambo oyo nalobaka
Kotosaka ngonga
Kosalelaka mbongo malamu
Kosalaka misala ya ndako
Kolamuka na ngonga ya malamu
Kobatelaka shambrɛ na ngai pɛto
Kolobaka solo
Kolekisaka ndelo te na kosalela telefone to ordinatɛrɛ
Kondima mabe na ngai mpe kosɛnga bolimbisi
Makambo mosusu
Ya mibale, zwá ekateli. Omityela mokano ya komonisa ete obongi kotyelama motema na makambo oyo otye oponi. Landá toli oyo ya Biblia: ‘
Bólongola bomoto ya kala oyo eyokani na etamboli na bino ya liboso.’ (Baefese 4:22) Na nsima, bato bakomona polele ete ozali kobongwana, ata mpe baboti na yo.—1 Timote 4:15.
Ya misato, yebisá baboti na yo ekateli na yo. Na esika omilelaka ete basengeli kopesa yo konfianse mingi, tuná bango na limemya nyonso nini osengeli kosala mpo bákóma kotyela yo motema.
Likebisi: Kokanisa te ete baboti na yo bakobongola makanisi mbala moko. Na ntembe te, balingi naino koyeba malamu soki okokokisa makambo oyo olobi. Na ntango wana, monisá ete obongi kotyelama motema. Na nsima, baboti bakoki kopesa yo konfianse mpe bonsomi mingi. Yango esalemaki mpo na Beverly, oyo tolobelaki liboso. Alobi boye: “Kozwa konfianse ya moto ezali mpasi koleka kobungisa yango. Sikoyo, bakómi kopesa ngai konfianse, mpe ez’osala ngai bien!”
Makambo ya ntina: Soki ozali komonisa ete obongi kotyelama motema, bakopesa yo konfianse oyo ozali na yango mposa.


text:
MITUNA OYO BILENGE BATUNAKA
Bomoi ekelamá to ebimá yango moko?—Eteni 3: Mpo na nini kondima ete bomoi ekelamá?
“Soki ondimaka ete bomoi ekelamá, bato mosusu bakoki kokanisa ete ozali zoba, ete okangamá kaka na makambo oyo baboti na yo bateyá yo, to ete lingomba na bino ebebisá yo makanisi.”—Jeanette.
Yo mpe okanisaka lokola Jeanette? Soki okanisaka bongo, okoki kobanda komituna soki bomoi ekelamá mpenza. Moto moko te alingaka bámona ye ete ayebi makambo te. Nini ekoki kosalisa yo?
Makanisi ya bato
1. Soki ondimaka ete bomoi ekelamá, bato bakokanisa ete ondimaka siansi te.
“Molakisi na biso alobaki ete bato bakómaka kondima ete bomoi ekelamá soki bakoki te kolimbola ndenge mokili etambolaka.”—Maria.
Oyo osengeli koyeba: Bato oyo balobaka bongo bazali na libunga. Bato minene ya siansi, na ndakisa Galilée mpe Isaac Newton bazalaki kondima ete Mozalisi azali. Atako bazalaki kondima yango, bazalaki mpe kolinga siansi. Lelo oyo mpe, bato mosusu ya siansi bandimaka siansi kasi bandimaka mpe ete bomoi ekelamá.
Meká kosala boye: Kende na Watchtower MIKANDA OYO EZALI NA INTERNET mpe bɛtá maloba (na kati ya guillemets) “alobeli kondima na ye” na esika ya kosala bolukiluki mpo omona minganga minene mpe bato ya siansi oyo bandimaka ete bomoi ekelamá. Talá makambo oyo esalisaki bango bándima yango.
Na mokuse: Kondima ete bomoi ekelamá elakisi te ete oboyi siansi. Kutu, koyekola malamumalamu biloko oyo ezali na mokili ekoki kosalisa yo ondima lisusu makasi ete bomoi ekelamá.—Baroma 1:20.
2. Soki ondimaka lisolo ya Biblia oyo elobeli ndenge bomoi ekelamá, bato bakomona ete ozali na molende ya mabe na makambo ya lingomba.
“Bato mingi bamonaka ete kondima lisolo oyo elobeli ndenge bomoi ekelamá ezali masɛki. Bamonaka ete makambo oyo ezali na mokanda ya Ebandeli ezali lisapo.”—Jasmine.
Oyo osengeli koyeba: Bato mingi bazalaka na makanisi ya libunga mpo na lisolo ya Biblia oyo elobeli ndenge biloko nyonso ekelamá. Na ndakisa, bato mosusu balobaka ete mabele ekelamá eleki kaka mwa bambula mpe ete bomoi ekelamaki na boumeli ya mikolo motoba ya pɔsɔ. Biblia endimi ata likanisi moko te ya ndenge wana.
Ebandeli 1:1 elobi polele ete: “Na ebandeli Nzambe azalisaki likoló mpe mabele.” Yango eyokani na ndenge bato ya siansi bamonisaka ete mabele ekelamá esali bamiliare ya bambula.
Liloba “mokolo” oyo mokanda ya Ebandeli esaleli ekoki kolimbola bileko ya ntango molai. Kutu, na Ebandeli 2:4 basaleli liloba “mokolo” mpo na kolobela mikolo nyonso motoba ya bozalisi.
Na mokuse: Lisolo ya Biblia oyo elobi ete biloko nyonso ekelamá eyokani na makanisi ya bato ya siansi.
Kanisá mateya oyo ondimaka
Kondima ete bomoi ekelamá elimboli te kozala bindimelá. Esɛngi nde kokanisa malamu. Talelá makambo oyo:
Na mokili, soki omoni eloko moko boye, oyebaka mbala moko ete ezali na moto oyo asalaki yango. Soki omoni aparɛyi ya kokanga fɔtɔ, aviɔ, to ndako, okoloba mbala moko ete moto nde asalaki yango. Bongo mpo na nini koloba bongo te mpo na liso ya moto, ndɛkɛ na likoló to mabele esika tofandi?
Kanisá naino: Mbala mingi bato ya mayele bayekolaka biloko oyo ezali na mokili mpo básala biloko ya sika, mpe balingaka ete bato bándima mosala na bango. Okanisi ete ebongi kondima moto mpe biloko oyo abimisi, mpe koboya kondima Mozalisi mpe makambo ya kokamwa koleka oyo asalá?
Biloko oyo ekoki kosalisa yo
Kotalela biloko oyo ezali na mokili ekoki kosalisa yo ondima mpenza malamumalamu ete bomoi ekelamá.
Meká kosala boye: Kende na Watchtower MIKANDA OYO EZALI NA INTERNET mpe komá maloba (na kati ya guillemets) “ebimá kaka yango moko” na esika ya kosala bolukiluki. Na motó ya likambo “Ebimá kaka yango moko?” oyo ezalaka na Lamuká! poná mwa masolo oyo esepelisi yo. Na lisolo mokomoko, talá likambo ya kokamwa oyo balobeli wana. Ndenge nini ezali kondimisa yo ete ezali na Moto oyo asalaki yango?
Kɔtá na mozindo: Tángá mwa babuku oyo elandi mpo oyeba makambo mosusu oyo emonisi mpenza ete bomoi ekelamá.
La vie a-t-elle été créée?
Mabele etyamá na esika oyo ebongi mpe ezali na nyonso oyo esengeli mpo na kobatela bomoi.—Talá nkasa 4-10.
Biloko ya kokamwa oyo ezali na mokili emonisaka ete ezali na moto oyo asalá yango.—Talá nkasa 11-17.
Lisolo ya mokanda ya Ebandeli oyo elobeli kokelama ya biloko nyonso eyokani na siansi.—Talá nkasa 24-28.
-
Cinq questions à se poser sur l’origine de la vie
Bomoi ebimá kaka na pwasa boye te.—Talá nkasa 4-7.
Biloko mikemike lokola baselile ebimá na pwasa te, kaka yango moko.—Talá nkasa 8-12.
Likoki ya ADN ya kobomba makambo ebele eleki mosika baaparɛyi ya mikolo oyo.—Talá nkasa 13-21.
Bomoi nyonso eutá esika moko te. Mikuwa ya banyama mpe biloko ya kalakala emonisi ete banyama ndenge na ndenge ebimaki na mbala moko, kasi te malɛmbɛmalɛmbɛ.—Talá nkasa 22-29.
-
“Bikolo oyo ezali na mokili endimisaka ngai ete Nzambe azali, kobanda na banyama awa na mabele tii na molɔ́ngɔ́ mpe biloko nyonso oyo ebongisamá malamu kati na yango.”—Thomas.


text:
ELOBELI TITRE YA EZIPELI
Sekele mpo na kozala na bomoi ya esengo
“Nakozala na esengo soki nabali mpe naboti bana.”
“Nakozala na esengo soki nasombi lopango na ngai moko.”
“Nakozala na esengo soki nazwi mosala wana.”
“Nakozala na esengo soki . . .”
OSÍ okanisá mpe bongo? Ntango mposa na yo ekokisamaki to ozwaki eloko oyo ozalaki koluka, esengo oyo oyokaki eumelaki? To ebandaki nde kosila? Mpo na koloba solo, kokokisa likambo oyo okanaki to kozwa eloko oyo olingaki ekoki kopesa yo esengo, kasi esengo ya ndenge wana ekoki kozala ya ntango mokuse. Esengo ya solosolo eutaka kaka te na kolonga likambo moko boye to kozwa eloko oyo ozalaki koluka. Kutu, ndenge moko na kozala na sante ya malamu, esengo ya solosolo esɛngaka makambo ndenge na ndenge.
Moto na moto azalaka na ndenge na ye. Likambo oyo esepelisaka yo ekoki te kosepelisa moto mosusu. Lisusu, ntango tozali kokóla makanisi na biso ebongwanaka. Kutu, emonani ete esɛngaka makambo mingi mpo moto azala na esengo. Na ndakisa, esengo ya solosolo esɛngaka kosepela na oyo ozali na yango, koboya likunya, kolinga bato mosusu mpe koyika mpiko ntango okutani na mikakatano to mitungisi. Tótala mpo na nini tolobi bongo.
1. KOSEPELA NA OYO OZALI NA YANGO
Moto moko ya mayele oyo ayekolaki bizaleli ya bato alobaki boye: “Mbongo ebatelaka.” Kasi, akomaki mpe boye: “Moto oyo alingá palata akotonda palata te, mpe moto alingá bozwi akotonda mpe lifuti te. Yango mpe ezali mpamba.” (Mosakoli 5:10; 7:12) Alingaki mpenza koloba nini? Atako tozalaka na mposa ya mbongo mpo na kobika, tosengeli koboya lokoso mpo ekokisaka mposa ya moto te! Mokomi yango ezali Mokonzi Salomo ya Yisraele, oyo alukaki koyeba soki bomɛngo mpe kokelela na eloko moko te epesaka esengo ya solosolo. Akomaki boye: “Eloko nyonso oyo miso na ngai esɛngaki, naboyelaki yango te. Napimelaki motema na ngai ata esengo moko te.”—Mosakoli 1:13; 2:10.
Lokola azwaki bomɛngo mingi, Salomo atongaki bandako ya minene, asalaki baparkɛ mpe bapisini ya kitoko, azwaki mpe bato ebele ya misala. Azwaki nyonso oyo alingaki. Kasi, azwaki liteya nini? Nyonso oyo alukaki epesaki ye esengo, kasi ya ntango mokuse. Alobi boye: ‘Namonaki ete nyonso ezalaki mpamba mpe kolanda mopɛpɛ, eloko moko ya litomba ezalaki te na nse ya moi.’ Akómaki kutu koyina bomoi! (Mosakoli 2:11, 17, 18) Salomo amonaki ete soki moto azali koluka kaka matomba na ye moko, amiyokaka mpenza lokola azangi eloko mpe mposa na ye ekokisami te. *
Makambo oyo bato ya lelo bazali koyekola eyokani na oyo Salomo alobaki? Lisolo moko oyo ebimaki na zulunalo moko (Journal of Happiness Studies) elobaki ete “soki bamposa ya ntina oyo moto azalaka na yango ekokisami, mbongo mingi oyo atikali na yango ebakiselaka ye esengo te.” Kutu, baankɛtɛ emonisi ete soki moto azali koluka kokóma na biloko ebele, kasi azali kokipe te ndenge oyo ekobebisa bizaleli mpe boyokani na ye na Nzambe, yango ekoki kosilisa ye esengo.
TOLI YA BIBLIA: “Bomoi na bino ezala na bolingo ya mbongo te, bósepela na biloko oyo bozali na yango sikoyo.”—Baebre 13:5.
2. KOBOYA LIKUNYA
Likunya ezali “mpasi to nkanda oyo moto ayokaka na motema mpo na litomba oyo moto mosusu azwi, mpe mposa ya koluka kozwa mpe litomba ya ndenge wana.” Ndenge moko na maladi moko ya mabe oyo ezali kokola, likunya ekoki kobebisa bomoi ya moto mpe kosilisa ye esengo. Ndenge nini likunya ekoki kobanda? Ndenge nini tokoki koyeba yango? Mpe ndenge nini tokoki kobundisa yango?
Buku moko (Encyclopedia of Social Psychology) emonisi ete bato bazalaka na likunya nde epai ya baoyo bakokani na bango, mbala mosusu na mbula, na mayele to na bozwi. Na ndakisa, komelesa akoki te koyokela moto moko ya teyatre oyo ayebani mingi likunya, kasi nde moninga na ye komelesa oyo mombongo na ye ezali kolonga.
Tózwa ndakisa: Bato mosusu oyo bazalaki kosala na ndako ya mokonzi ya Perse bayokelaki mokonzi yango likunya te kasi nde Danyele, moninga na bango oyo azalaki kosala mosala malamu. Mpo na komona ete bato yango basepelaki te, basalelaki kutu mayele mabe mpo Danyele akufa! Kasi balongaki te. (Danyele 6:1-24) Buku oyo totángi awa na likoló elobi ete “ezali na ntina koyeba ete likunya etindaka moto asala baninga mabe. Yango emonisi ntina oyo na masolo mingi ya kala, mabe oyo basalelaki basusu ezalaki nde mpo na likunya.” *
Likunya ekoki kobebisa likoki oyo moto azalaka na yango ya kosepela na biloko kitoko ya bomoi
Ndenge nini okoki koyeba ete ozali na likunya? Omituna boye: ‘Kolonga ya moninga moko esepelisaka ngai to esilikisaka ngai? Soki ndeko, moninga moko ya kelasi to ya mosala oyo azali mayele mingi alongi te na likambo moko, nayokaka mawa to nasepelaka?’ Soki oyanoli ete “esilikisaka ngai” to “nasepelaka,” boye ozali na likunya. (Ebandeli 26:12-14) Buku yango (Encyclopedia of Social Psychology) elobi ete “likunya ekoki kobebisa likoki oyo moto azalaka na yango ya kosepela na biloko kitoko ya bomoi mpe kopekisa ye azala na botɔndi mpo na makabo mingi ya bomoi. . . . Ezali mpenza mpasi mpo ezaleli ya ndenge wana ememela moto esengo.”
Tokobundisa likunya soki tozali na komikitisa ya solosolo mpe toyebi ete tokokoka makambo nyonso te, yango ekosalisa biso tósepela mpe tózwa na valɛrɛ makoki mpe bizaleli malamu ya basusu. Biblia elobi boye: “Bósala eloko moko te na kowelana to mpo bozali komimona ete boleki bamosusu, kasi na elimo ya komikitisa bómonaka bamosusu ete baleki bino.”—Bafilipi 2:3.
TOLI YA BIBLIA: “Tólukaka te komimonisa ete toleki bamosusu, kobimisa kowelana na kati na biso, koyokelana likunya.”—Bagalatia 5:26.
3. KOLINGA BATO
Buku (Social Psychology) elobi boye: “Ndenge oyo bato bamiyokaka mpo na boyokani na bango na basusu nde epesaka bango esengo mingi na bomoi koleka oyo mosala, mbongo, mboka to mpe sante na bango epesaka.” Na mokuse, mpo na kozala na esengo ya solosolo, bato basengeli kolinganaka. Mokomi moko ya Biblia alobaki boye: “Soki . . . nazali na bolingo te, nazali mpamba.”—1 Bakorinti 13:2.
Komonisa bolingo ezalaka na retare te. Na ndakisa, Vanessa azalaki na tata moko mabe oyo azalaki kolangwa masanga. Ntango akómaki na mbula 14, akimaki ndako mpe akómaki kofanda na bandako oyo ebɔkɔlaka bana ya bato mosusu, afandaki mpe na ndako moko ya mabe esika abondelaki Nzambe asunga ye. Ekoki kozala ete Nzambe ayokaki libondeli na ye mpo na nsima batyaki ye na libota moko oyo elandaka toli ya Biblia oyo elobi ete “bolingo ezali na motema molai mpe na boboto.” (1 Bakorinti 13:4) Esika ya malamu ndenge wana mpe makambo oyo azalaki koyekola na Biblia esalisaki Vanessa alongola mpasi oyo azalaki na yango na motema mpe akóma na makanisi ya malamu. Alobi boye: “Na kelasi, bapwɛ na ngai na ebandeli ezalaki mabe kasi na nsima nakómaki kozwa bapwɛ ya malamu mpenza.”
Tii lelo Vanessa atungisamaka na makanisi. Ata bongo, azali lelo oyo na libala ya esengo mpe abotá bana mibale ya basi.
TOLI YA BIBLIA: “Bólata bolingo, mpo ezali ekanganeli ya kokoka mpo na bomoko.”—Bakolose 3:14.
4. KOYIKA MPIKO
Nani azangá mikakatano na bomoi? Ndenge Biblia elobi, ezali na “ntango ya kolela” mpe “ntango ya koganga na kolela.” (Mosakoli 3:4) Koyika mpiko esalisaka biso tólonga na bantango ya ndenge wana mpe tóbatela makanisi malamu. Tózwa ndakisa ya Carol ná Mildred.
Carol azali na maladi oyo ebebisaka mokuwa ya mokɔngɔ, diabɛti, maladi ya mpɔngi, mpe maladi ya miso oyo ebebisá ye liso ya lobɔkɔ ya mwasi. Ata bongo, alobi boye: “Nasalaka makasi nalɛmba nzoto te ntango molai. ‘Namiyokelaka mpe mawa.’ Kasi na nsima, natyaka makanisi wana pembeni mpe napesaka Nzambe mersi mpo na makambo oyo nazali naino na likoki ya kosala, mingimingi mpo na basusu.”
Mildred mpe azali na bamaladi ndenge na ndenge, na ndakisa maladi ya mingai, kanser ya libɛlɛ mpe diabɛti. Kasi ndenge moko na Carol, asalaka nyonso atya makanisi te na mikakatano na ye. Akomi boye: “Nayekoli kolinga bato mpe kobɔndisa bango na maladi na bango, yango esalisaka mpe ngai. Kutu, namonaka ete ntango nazali kobɔndisa basusu, namitungisaka te mpo na sante na ngai moko.”
Atako basi yango balingaka kozwa lisalisi malamu ya minganga, batyaka makanisi te na maladi na bango kasi nde na ndenge oyo batalelaka yango mpe ndenge basalelaka ntango na bango. Yango esalaka ete bázala na esengo oyo moto moko te akoki kobɔtɔla. Longola yango, bato mosusu balingaka bango mingi mpe bato mosusu oyo bazali na mikakatano ya ndenge na ndenge balandaka ndakisa na bango.
TOLI YA BIBLIA: “Esengo na moto oyo azali kokoba koyika mpiko na komekama, mpo lokola akokóma moto oyo andimami akozwa motole ya bomoi.”—Yakobo 1:12.
Bwanya ya Biblia ezali “nzete ya bomoi mpo na baoyo basimbi yango, mpe baoyo bakangi yango makasi bakobengama bato ya esengo” soki bazali kosalela yango. (Masese 3:13-18) Mpo na nini te kosalela bwanya oyo ezali na Biblia mpo yo moko omona ete ezali solo? Kutu, nkolo buku yango mosantu, oyo abengami mpe “Nzambe ya esengo,” alingi ete yo mpe ozala na esengo.—1 Timote 1:11.
^ par. 11 Lisolo yango ya Salomo ezali na Mosakoli 2:1-11.
^ par. 17 Lisolo ya Yesu Kristo emonisi mpenza likambo yango. Marko 15:10 elobi ete “banganga-nzambe bakonzi bakabaki ye nde mpo na likunya.”


text:
Fally Ipupa
Paroles Cadena
Ata a kati mokila ata a pikoli maseke,
to ko yeba yo na bizaleli zabolo ooooh.
Ya solo!...yasoh
Kasi bolingo ezali mbeli ya double tranchant Eza na deux saisons bolingo eeh
Na tango ya mbula ebegami parapluie Natango ya moyi ebegami parasoleil
Ezaba mabulaka tango ya bolingo
tantot ba plaisirs, quelque fois ba souffrances
Eza na neti lindanda il faut savoir accorder Soki eza des accorder oko zua mauvais son
Eza complique bolingo eeeh
Eza complique l'amour ango.....
( X2)
Jean-marie revient une fois encor na makolo na nga, revient une fois encor na ba tongo na nga
kolia pona ozanzela bplingo na ngayi
pourquoi yo okomi ko baveler bolingo na nga
bolingo yo sala depense ya 25ans en 6mois bolingo yo sala deponse ya 25ans en 6mois
Lelo olingi babete la yo maboko po y'o gagner allez bobetela ye maboko po ye azali champion,
ya ko bebisa ba vie ya bana ya batooo
Merci Nzambe, ko sala nga moto,
mais bakisela nga lolemo ya imbwa n'appetit pe ya imbwa,
Po na lembolaka pe bisanza eeh,
Po na lembolaka pe bisanza eeh,
Po na lembolaka pe bisanza eeh,
Tika na lembolaka pe bisanza ehh
Po jean-marie asanzeli bolingo na ngayi,
Lukulasi a saseli bolingo na nga eeh,
Bolingo na ngai oyo ya ba sachet,
Bolingo ya ngai oyo ya sika sika,
Bolingo na nga oyo ya mobamba,
Bolingo na nga oyo ya ba cartons
Jean-marie a sanzeli bolingo ya go
Lukulasi a bavele bolingo na nga
aaah ngai mawa trop
aaah ngai pasi elekie... eh...eh
Esika na kola na quatier na ngai
Esika na kola na quatier na biso
Mibali ya ba genres ba yaka po ba bala ngaï,
Oyo y' epakolami pe bayaka po ba pakola nga
Nga na buakisa na landa cherie na ngai
Nga na buakisa na landa cheri na nga,
Tala lel'oyo merci apesi nga
Tala lel'oyo oh merci apesi nga
Oh Nzambe na nga sunga ngai eeh
Nzambe ya mama sunga ngai eeh
Oh Nzambe ya AGAZOUL ZOULEMAN
Nzambe ya soultani souleman
Nakimi na losambo kuna pe na lo sambo Mosali ya Nzambe a draguer ngai...eh...eh
Nga oyo natikala isole na chambre kudila
babwale na nga nani a yamba jean-marie
Okotisi mwasi mosusu na chambre ya muana
Nasali semblant na lala pongi eye te
Nasali semblant nakanga miso pongi mona
Biyenga na yo na mbeto ya muana te pardon
Muana tozua na passi ee
Josue toluka na ordonance
Muana toluka na bonkoko
Lelo olingi oboma yeee
Lel'okomi kopesa ye sanga
Yo oza makasa oyo ya nzete ebotaka mbuma
Mais mbuma yango baliaka sukali nango Ekoki ko polisela yo mur ya ndako na yo
Yoko kata ngo oh ng'oh (yo ko katakata)
Yoko zenga ngo oooh ng'oh (yoko zenga zenga)
Yoko kata go oh
Oh nga nalingi...
Nalingi na nga jean-marie
Nga napona lukulasi
Na po na nga lukulasi
Ah motema na nga
Amour ya vie na ngai
Yo papa ya muana na nga eh
Kosala nga mabe te
Yo kanga cadena
yo kenda na clef ( X2)
Mais fungola pe ebunga
ba serrurier pe ba kufa
yo diego cao na ngai
kosala nga mabete,
Papa na nga
Bolingo emonela na go ngai eeeh
Bolingo ezwa nango nga yuma nango
Bolingo elatisa Fally eteni ya ba yuma
Bolingo epona nango Dominique kanku
Bolingo epona nango Horizon massamba
Bolingo epona nango Gregory mbenga
Bolingo epona nango Celebre japonais
Bodyson etudiant
Bolingo epona nango Dekossi mukoko
Bolingo epona nango Yves Ndjoli
Bolingo epona nango Dede Monyato
Ya Bosco Boble, Prince lusala
Bolingo epona nango Francois Babadi mobali ya Aziza
Bolingo epona nango Imperatrice Wivinne
Moleka de l’amour
Bolingo epona nango Angel Ndembo
Ahh Nzambe zongisa fally posa ya ko hun hun na ngai
Zongisa fally nanga posa yako totola na nga
Comme au beau vieux temps ( X3)
Ahh Nzambe zongisa jean-marie posa ya ko hun hun na ngai
Zongisa cherie nanga posa yako totola na nga
Comme au beau vieux temps ( X3)
Oh nga na koboma moto pona mobali nangaa
Jean- marie lukulassiiiii


text:
REX KAZADI s’acharne sur NGBANDA, APARECO et IKALA sur l’affaire concertations nationales
10 comments
-
rex tu es un farceur, ne prend pas tous les congolais pour des baltringues, qu’as tu fais dans le combat plus que les autres vraies combattants ? vas te remplir les poches avec l’argent du sang du peuple congolais et tais toi …
-
REX KAZADI YO OYEBI COMBAT NDENGE EBANDAKI UN COLLABO OKOLELA NA MUNOKO YA MBOKA NAYO
-
REX KAZADI UN COLLABO YO OYEBI NDENGE COMBAT EBANDAKI OKOLELE NA MUNOKO YA MBOKA NA BINO
-
Juste suivre ce gars c’est une perte de temps, il croit se mesurer à monsieur Honoré.
Il est vraiment Courageux, Monsieur Honoré nous informe, toi tu fais quoi?
Ayez du respect pour vos aînés, ça c’est l’éductation qu’on reçoit. Mange ta pomme tranquille, et attend.
-
nazali fanatique ya ngbanda te eloko nalingi koloba rex carrieur na yo esila kala tika ngbanda kimia,ozali na motema mabe.bino nioso naba tshatumba,kadima ndenge moko.
-
Rex Kazadi , dépuis Hippolyte Kanambe alias joseph Kabila Abimisa yo na prison na Paris, rôle na yo toyebi, Kanambe t’a payé pour contaidire le vieux Honoré Ngdanda, tomonaka yo toujours après ba déclarations ou conférence ya Ngdanda. Ozali ko perdre temps na yo, soki ozali dupe ! Ba Congolaises na ba Congolais tozali Ba DUPES TE !!! A l’heure actuel Congo ezali sous occupation ya ba Anglo saxons sous couvert ya ba Rwandais et Ugandais avec leur frère Hippolyte Kanambe tolingi Unité, Bato bazali koyela biso Division nde Ba Collabos comme yo Rex Kazadi !
-
KABILA DEGAGE!!!…COMBATTANTS JUSQU’A LA MORT!!! où es la détermination de la conviviction de l’unité qu’on se reclame souvent et qui doit etre affective logiquement dans le meilleur moment comme dans le pire??? Maudit soit ceux qui aiment la paix,lorsqu’on leurs marche sur le pied,malheur même à leurs descendance.
-
Rex oza vraiment kizengi nani ayebisi yo ke na combat chef azalaka yo ndenge ozali wana na bpk na yo bozali ko représenté elokote awa na diaspora bo mikosa nate . Ozali ko représente yo moko na famille kazadi. Kende kin esimba mais , soki esimbi te okotelengana, okolela na tshiluba. Voleur, mendiant, minable, …… je toujours etait convecu que tu avais rien dans la tête . En effe, tu viens de réconforter mon opinion sur toi , tu n’es un petit cons , misérable. Omoni ndenge ba simbisi yo touche na kanambe alias kabila sikoyo tango ako comprendre ke ozali na rien ………. ? L’avenir nous dira. Colabos, rex kizengi.
-
Oyo zoba ya tata ya bana mitano, tala makata, banda okota orive rembe cave, ba bembo na yo ekoma motane lokola mataku ya ndombolo. N’zoba, tala education ya bana na yo, rex bonobo, mamaku, ngulu, funi di ngwaku, niama.
-
rex collabo confirmé tu vas payé ca unjour


text:
ELOBELI TITRE YA EZIPELI
Moto akoki koyeba avenire?
Biso nyonso tokanisaka avenire na biso. Tomitunaka soki bomoi na biso mpe ya bandeko na biso ekozala ndenge nini. Tomitunaka mituna lokola oyo: ‘Bana na ngai bakofanda na mokili ya malamu koleka? Likama moko boye ekobebisa mabele? Ezali na likambo moko oyo nakoki kobongisa sikoyo mpo avenire na ngai ezala malamu koleka?’ Moto nyonso azalaka na mposa ya koyeba makambo wana; tozalaka na mposa báyebisa biso likambo moko oyo ekokitisa biso motema, oyo ezali solo, na molɔngɔ, mpe tózala na bomoi ya malamu. Soki oyebi ndenge avenire na yo ekozala, okomibongisa ezala na nzoto to na makanisi.
Na yango, avenire ebombeli yo nini? Nani akoki koyeba yango? Bato ya mayele oyo balukaka kolobela avenire balongaka na makambo mosusu, kasi balongaka mpe te na makambo mingi. Kasi, Nzambe akoki koyebisa na bosikisiki makambo oyo ekosalema. Liloba na ye elobi boye: “Banda na ebandeli ayebisaka ndenge makambo ekosuka, mpe banda kala makambo oyo esalemi naino te.” (Yisaya 46:10) Makambo oyo alobaka ekokisamaka mpenza?
MAKAMBO OYO NZAMBE ALOBAKA EKOKISAMAKA
Mpo na nini osengeli kotya likebi na bisakweli ya kala ya Nzambe oyo ekokisamaki? Na ntembe te, okokamwa soki moto oyo asalaka na meteo alobaka mikolo nyonso makambo oyo ekokisamaka. Boye, okotya mpe likebi na makambo oyo alobi ete ekosalema lobi. Ndenge moko mpe, soki oyebi ete makambo oyo Nzambe asakolaki ekokisamaki mpenza, okotya mpenza likebi na makambo oyo alobi ete ekosalema na mikolo ezali koya.
KOBEBISAMA YA ENGUMBA MOKO MONENE:
Na ndakisa, ekozala likambo ya kokamwa kosakola na bosikisiki ete mosika te engumba moko monene oyo ezali na nguya mingi na boumeli ya basiɛklɛ, ekobebisama. Na nzela ya molobeli na ye, Nzambe asakolaki likambo ya ndenge wana, elingi koloba kobebisama ya Ninive. (Sefania 2:13-15) Bato ya istware bakomaki nini? Emonani ete esakweli yango ekokisamaki nsima ya bambula 15, ntango bato ya Babilone mpe Bamede babundisaki Ninive mpe bakweisaki yango na siɛklɛ ya nsambo liboso ya ntango na biso. Longola yango, Nzambe alobaki polele liboso ete Ninive ekokóma “esika oyo etikali mpamba, etúká oyo ezangá mai lokola esobe.” Maloba yango ekokisamaki mpenza? Ɛɛ. Atako bonene ya engumba yango ezalaki ya kilomɛtrɛ-kare 518, bato oyo balongaki yango babatelaki yango te mpe bafandaki wana te ndenge bato mosusu bakoki kokanisa. Kutu, babebisaki nde yango. Moto moko ya mayele na makambo ya politiki akoki kosakola makambo ya ndenge wana na bosikisiki?
MIKUWA YA BATO EKOTUMBAMA:
Nani akoki kosakola bambula 300 liboso nkombo mpenza mpe bankɔkɔ ya moto oyo akotumba mikuwa ya bato na etumbelo, ata mpe nkombo ya engumba oyo etumbelo yango ekozala? Soki likambo ya ndenge wana oyo esalemaka mingi te ekokisami, na ntembe te yango ekosala ete moto oyo asakolaki yango ayebana mingi. Molobeli moko ya Nzambe asakolaki ete: “Mwana moko akobotama na ndako ya Davidi, nkombo na ye Yosiya! . . . , mpe akotumba mikuwa ya bato” likoló ya etumbelo moko na engumba Betele. (1 Bakonzi 13:1, 2) Basiɛklɛ soki misato na nsima, mokonzi moko na nkombo Yosiya autaki na libota ya Davidi; ezali nkombo oyo kaka ye moko nde azali na yango na Biblia. Kaka ndenge esakolamaki, Yosiya atindaki “bato bázwa mikuwa na malita yango mpe atumbaki yango likoló ya etumbelo yango” oyo ezalaki na Betele. (2 Bakonzi 23:14-16) Ndenge nini moto akoki kosakola makambo wana nyonso soki atambwisami te na nguya moko oyo eleki oyo ya bato?
NSUKA YA AMPIRE MOKO:
Ekozala likambo ya kokamwa soki bambula mingi liboso, moto moko asakoli nkombo ya moto oyo akokweisa ekólo moko ya nguya ya mokili mobimba, mpe alobeli mayele oyo moto yango akosalela mpo na kokweisa ekólo yango. Nzambe asakolaki ete mobali moko na nkombo Siruse akokweisa ekólo moko boye. Siruse yango akolongola Bayuda na boombo mpe akosalisa bango mpo na kotonga lisusu tempelo mosantu. Longola yango, Nzambe alobaki ete na mayele oyo Siruse akosalela na etumba yango, akokaukisa mpe mai ya ebale; mpe alobaki ete baporte ya engumba yango ekotikala polele, mpo baoyo bakokweisa yango bákɔta na pɛtɛɛ nyonso. (Yisaya 44:27–45:2) Makambo mingi wana nyonso oyo Nzambe alobaki na esakweli yango ekokisamaki mpenza? Bato ya istware bandimi ete Siruse akweisaki mpenza engumba yango. Basoda ya Siruse basalaki mosala monene mpo na kolekisa mai ya ebale moko ya Babilone na ngámbo mosusu, mpe yango esalaki ete mai yango ekauka. Longola yango, basoda bakɔtaki na baporte ya engumba yango oyo etikalaki polele. Na nsima, Siruse alongolaki Bayuda na boombo mpe alobaki ete bátonga lisusu tempelo na bango na Yerusaleme. Ezalaki likambo ya kokamwa, mpo Siruse azalaki kosambela Nzambe ya Bayuda te. (Ezera 1:1-3) Soki Nzambe te, nani mosusu akoki koyebisa liboso likambo mokomoko oyo esalemaki na ntango wana ya kala?
Tolobeli bandakisa misato oyo emonisi ndenge makambo oyo Nzambe asakolaki ekokisamaki mpenza. Esuki kaka wana te. Yosua, mokambi ya Bayuda alobaki likambo moko oyo Bayuda nyonso bayebaki malamu; alobaki boye: “Boyebi malamu na mitema na bino nyonso mpe na milimo na bino nyonso ete na maloba nyonso ya malamu oyo Yehova Nzambe na bino alobaki na bino, ata liloba moko te ezangaki kokokisama. Yango nyonso ekokisamaki mpo na bino. Ata liloba moko te ezangaki kokokisama.” (Yosua 23:1, 2, 14) Bato ya Yosua bakokaki te kowangana ete bilaka mpe bisakweli nyonso ya Nzambe ekokisamaki. Kasi ndenge nini Nzambe akokisaka yango? Banzela ya Nzambe ekeseni mpenza na oyo ya bato. Ezali na ntina oyeba yango mpo Nzambe alobeli makambo mosusu oyo ekosalema mosika te, oyo ekobongola bomoi na yo mpo na libela.
BISAKWELI YA NZAMBE EKESENI NA OYO YA BATO
Mbala mingi, ntango bato basakolaka makambo, batalelaka bolukiluki ya siansi, ndenge makambo ya mokili ezali kotambola to balandaka maloba ya bato oyo balobaka ete bazali na boyebi oyo eleki ya bomoto. Nsima ya kosakola makambo oyo ekoya, bakangaka mabɔkɔ mpo na kozela soki makambo yango ekosalema.—Masese 27:1.
Nzambe akeseni mpenza na bato mpo ayebaka makambo nyonso. Ayebi malamumalamu bizaleli mpe makanisi ya bato; na yango, soki alingi kosala likambo moko, Nzambe akoki komona liboso makambo mpenza oyo bato to bikólo bakosala. Nzambe asuki kaka wana te. Akoki kutu kotambwisa mpe kobongola makambo mpo oyo akani ekokisama. Alobi boye: “Liloba oyo ezali kobima na monɔkɔ na ngai . . . ekozongela ngai te soki ekokisi naino likambo na yango te, . . . mpe ekolonga mpenza.” (Yisaya 55:11) Na bantango mosusu, bisakweli ya Nzambe ezalaka makambo oyo ayebisi biso ete akosala na mikolo ezali koya. Asalaka mpenza ete ekokisama.
AVENIRE NA YO
Ezali na esakweli moko oyo okoki kotyela motema oyo etali avenire na yo mpe ya bandeko na yo? Soki oyebi liboso ete mopɛpɛ moko ya makasi ezali koya, okoluka ndenge ya komibatela. Okoki mpe kosala bongo mpo na bisakweli ya Biblia. Nzambe asakolaki ete mosika te mbongwana moko monene ekosalema na mokili mobimba. (Talá etanda “ Nzambe alobi nini mpo na avenire?”) Avenire yango ekeseni mpenza na makambo oyo bato oyo bamibengaka basakoli ya makambo ekoya balobaka.
Tokoki koloba likambo yango boye: Istware ya bato eyebani. Na nzela ya bisakweli ya Biblia, tokoki koyeba makambo oyo ekosalema ntango istware yango ekosuka. Nzambe alobi boye: “Moto oyo banda na ebandeli ayebisaka ndenge makambo ekosuka, . . . Moto oyo alobaka ete: ‘Mokano na ngai ekosimba, mpe eloko nyonso oyo ezali kosepelisa ngai, nakosala yango.’” (Yisaya 46:10) Yo ná libota na yo bokoki kozala na avenire moko ya malamu mpenza. Sɛngá Batatoli ya Yehova báyebisa yo oyo Biblia elobi mpo na makambo oyo ezali koya. Batatoli ya Yehova bazali banganga-nkisi te; balobaka mpe te ete bayokaka mingongo oyo euti na mokili ya bilimo to bazali na nguya moko boye ya kosakola makambo oyo ekoya. Bazali bayekoli ya Biblia oyo bakoki kolakisa yo makambo kitoko oyo Nzambe azali kobongisa mpo na avenire na yo.


text:
FILS MUKOKO Secretaire National à la Mobilisation de l’UDPS menacé par l’ANR : Avertissement des Combattants à KABILA et à l’ARN [VIDÉO]
One comment
-
Luakabuanga udps eza yabaluba te, tika systeme ya makila na munoko, tribaliste,mufinifini, pour te dire vrai , le Leader maximo avait horreure ya batu ya lolenge pe motindo lokola yo, tu ne represente rien, tu ne pesse rien. Awa na Etats unis d’Amerique nani ayebi BA mesaventures na yo, pauvre type na ligné ya BA ” lord mbankani (Canada )” boufon, mawelisela,situkela, vouvouzela” vous deux lá, vous faites PITIÉ. Lord akowelisa photo selfie na tshilombo na matanga vieux,vraiment bisanza, des vomis.


text:
Batatoli ya Yehova bazali na bakonzi oyo bazwaka lifuti?
Ndenge ezalaki na lisangá ya bokristo ya liboso, Batatoli ya Yehova bazali na bakonzi te kati na bango. Batatoli ya Yehova nyonso oyo bazwá batisimo bazali bato oyo bandimami na Nzambe mpe bamipesaka na mosala ya kosakola nsango malamu mpe ya koteya bato. Lisangá mokomoko ya Batatoli ezalaka na bato soki 100. Mibali oyo bayebi makambo mingi ya elimo bazali “
bankulutu” mpe batambwisaka makambo na lisangá mokomoko. (Tito 1:5) Kasi, bafutamaka te mpo na misala yango.
Makambo mosusu
MITUNA OYO BATO BATUNAKA MINGI
Batatoli ya Yehova bazwaka mbongo wapi?
Atako tokɔngɔlaka mabonza te, talá esika tozwaka mbongo oyo tosalelaka mpo na mosala na biso ya kosakola na mokili mobimba.
BANANI BAZALI KOSALA MOKANO YA YEHOVA LELO OYO?
Ndenge nini bankulutu basalisaka Batatoli ya Yehova na masangá?
Bankulutu bazali bandeko oyo bazali na boyokani makasi na Yehova mpe bakambaka lisangá. Ndenge nini basalisaka biso?


text:
Ndenge ya kosalela JW.ORG
Yekolá kosalela biloko oyo ezali na jw.org mpo osepela na yango lisusu mingi.
Koluka mokanda moko
Landá malako oyo ya pɛtɛɛ mpo omona mokanda moko oyo ozali koluka. Yekolá ndenge ya koluka titre, nimero moko ya zulunalo, lolenge moko ya kozwa mokanda na jw.org.
Koluka makambo na monɔkɔ mosusu
Yekolá ndenge ya kokómisa site na monɔkɔ mosusu mpe ndenge ya kobimisa lokasa moko ya internet to koluka mokanda moko na monɔkɔ mosusu.
Kokɔta na JW.ORG na tablɛti to telefone
Talá ndenge okoki kokɔta na ba menu, mikanda, mpe Biblia na Internet, to koyoka botángi ya masolo to mikanda.
Koluka makambo na elobeli ya bababa
Malako oyo ekosalisa yo oluka mikanda na elobeli ya bababa mpe opona elobeli moko ya bababa.
Kotinda lisolo, video, to mokanda mosusu
Makanisi mpo na kotinda eloko ya jw.org.
Mituna oyo bato batunaka mingi—JW.ORG
Luká biyano na mituna oyo bato batunaka mingi.